Summary: سعودی عرب نے پاکستان کے زرِمبادلہ کے ذخائر کو سہارا دینے کے لیے سٹیٹ بینک میں تین ارب ڈالر جمع کروانے اور اسے مؤخر ادائیگی کی سہولت کے ساتھ ایک سال میں ایک ارب 20 کروڑ ڈالر مالیت کا تیل دینے کا اعلان کیا ہے۔

پاکستان کن شرائط پر تین ارب سعودی ڈالرز سٹیٹ بینک میں رکھ سکے گا؟

بدھ کو اسلام آباد میں پریس کانفرنس سے خطاب کرتے ہوئے مشیر برائے خزانہ شوکت ترین اور وفاقی وزیر برائے توانائی حماد اظہر نے بتایا کہ ’سعودی عرب نے ایک سال پر محیط کل چار ارب 20 کروڑ ڈالر کا پیکج دیا ہے، یہ تیل کی قیمتیں اور روپے پر دباؤ کی موجودہ صورتحال میں پاکستان کے لیے بہت مفید ہے۔‘ پریس کانفرنس میں سعودی عرب سے ملنے والے چار ارب 20 کروڑ ڈالرز کے تفصیلات بتاتے ہوئے مشیر خزانہ اور وفاقی وزیر توانائی نے بتایا کہ اس پیکیج کے تحت سعودی عرب پاکستان کو سالانہ ایک ارب 20 کروڑ ڈالر مالیت کا تیل موخر ادائیگی کی سہولت پر دے گا جبکہ پاکستان کے سٹیٹ بینک میں تین ارب ڈالر جمع کروائے جائیں گے۔  واضح رہے منگل کو سعودی عرب نے پاکستان کو ایک ارب 20 کروڑ ڈالر تک تیل مصنوعات کو موخر ادائیگی  پر فراہمی اور پاکستان کے سرکاری بینک میں تین ارب ڈالرز جمع کروانے کا اعلان کیا تھا۔  اس سے  قبل وزیر اعظم عمران خان نے بدھ کی صبح سعودی عرب کی جانب سے تین ارب ڈالرز سٹیٹ بینک میں جمع کروانے اور ایک ارب 20 کروڑ ڈالرز مالیت کا تیل موخر ادائیگی کی سہولت پر دینے پر سعودی ولی عہد شہزادہ محمد بن سلمان کا شکریہ ادا کیا ہے۔  انھوں نے ٹوئٹر پر اپنی ٹویٹ میں لکھا کہ ’میں سعودی ولی عہد شہزادہ محمد بن سلمان کا پاکستان کی مدد کرنے اور ملک کے مرکزی بینک میں تین ارب ڈالرز جمع کروانے اور ایک ارب 20 کروڑ ڈالر مالیت کے تیل کی موخر ادائیگی کر سہولت پر فراہمی کا شکریہ ادا کرنا چاہتا ہوں۔ سعودی عرب ہمیشہ پاکستان کے مشکل وقت میں ساتھ کھڑا رہا اور اب بھی جب دنیا کو بڑھتی قیمتوں کا سامنا ہے وہ پاکستان کے ساتھ ہے۔‘ سعودی عرب کی سرکاری خبر رساں ایجنسی ایس پی اے کے مطابق سعودی ترقیاتی فنڈ نے منگل کو ایک بیان میں کہا کہ شاہی ہدایت پر پاکستان کے مرکزی بینک میں تین ارب ڈالر جمع کروائے جائیں گے تاکہ پاکستان کے زرِمبادلہ کے ذخائر کو سہارا دیا جا سکے اور حکومت کو کورونا کی وبا کی وجہ سے پیدا ہونے والے مسائل سے نمٹنے میں مدد مل سکے۔ تحریک انصاف کی حکومت کے برسر اقتدار آنے کے بعد سنہ 2018 کے اواخر میں سعودی عرب کی جانب سے پاکستان کو زرمبادلہ ذخائر کے مستحکم رکھنے کے لیے تین ارب ڈالر فراہم کیے گئے تو اس کے ساتھ تین سال تک مؤخر ادائیگیوں پر تقریباً نو ارب ڈالر مالیت تک کا تیل دینے کا معاہدہ بھی طے پایا تھا۔  اس کے بعد رواں برس جون میں وزیر توانائی حماد اظہر اور وزیراعظم عمران خان کے معاون خصوصی ریونیو وقار مسعود نے اعلان کیا تھا کہ پاکستان کو سعودی عرب کی جانب سے ایک سال کی مؤخر ادائیگی پر 1.5 ارب ڈالر کا تیل فراہم کیا جائے گا۔


Summary: ماضی کے تجربات کی وجہ سے چین کو بیرونی دنیا کے بارے میں شکوک و شبہات رہتے ہیں۔ صدر شی جن پنگ اس بات کو بالکل بھی قبول کرنے کے لیے تیار نہیں ہیں کہ بیرونی دنیا ان کے ملک کی تذلیل کرے اور اس کا کوئی جواب نہ دیا جائے۔

چین کو عالمی منظرنامے پر لانے والے صدر شی پر ملک کے ماضی کا کتنا اثر ہے؟

تائیوان کے ساتھ حالیہ کشیدگی کی وجہ سے دنیا کی توجہ چین کی جانب ہے جبکہ یہ بھی تجزیے کیے جا رہے ہیں کہ چینی صدر شی جن پنگ اپنے ملک کو عالمی سٹیج پر کہاں کھڑا دیکھنا چاہتے ہیں۔  اس کے علاوہ چین نے برطانیہ کو متنبہ کیا ہے کہ ہانگ کانگ کے ان شہریوں کو پناہ دینے کے سنگین نتائج ہوں گے جو وہاں نافذ کیے جانے والے سخت نیشنل سکیورٹی قانون کی وجہ سے ہانگ کانگ سے بھاگ رہے ہیں۔ چین نے تائیوان سے بھی کہہ دیا ہے کہ وہ واپس چین کا حصہ بننے کے لیے تیار ہو جائے۔ چینی صدر شی جن پنگ کے موجودہ بیانیے کی جڑیں ملک کے قدیم اور نسبتاً جدید ماضی میں موجود ہیں۔ یہ وہ پانچ خیالات ہیں جن کا اظہار ان کی پالیسیوں اور بیانات میں بار بار نظر آتا ہے۔ موجودہ چینی صدر شی جن پنگ کا یہ خیال کہ ’عالمی برادری جس کی ایک ہی منزل ہو‘ میں بھی قدیم فلسفے کی جھلک نظر آتی ہے۔ صدر شی جن پنگ کنفیوشس کی جائے پیدائش قوفو کا دورہ کر چکے ہیں اور کنفیوشس کے اقوال عوام کے سامنے بیان کر چکے ہیں۔ 19ویں اور 20ویں صدی کے تاریخی تنازعات آج بھی دنیا کے بارے میں چین کی سوچ پر گہرائی سے اثرانداز ہوتے ہیں۔ 19ویں صدی کے وسط میں افیون پر ہونے والی جنگیں آج بھی ذہنوں میں ہیں جب مغربی تاجروں نے چین میں گھسنے کے لیے طاقت کا استعمال کیا تھا۔ ان تجربات کی وجہ سے چین کو بیرونی دنیا کے بارے میں شکوک و شبہات رہتے ہیں۔ صدر شی جن پنگ اس بات کو بالکل بھی قبول کرنے کے لیے تیار نہیں ہیں کہ بیرونی دنیا ان کے ملک کی تذلیل کرے اور اس کا کوئی جواب نہ دیا جائے۔  ان برسوں میں چین میں ایک کروڑ لوگ ہلاک ہوئے اور چین نے پانچ لاکھ سے زیادہ جاپانی فوج کو روکے رکھا۔ اس کارنامے کو آج بھی چین میں یاد رکھا جاتا ہے اور اس پر کتابیں لکھی گئی ہیں اور فلمیں بنائی جاتی ہیں۔ چینی کمیونسٹ پارٹی جس طرح اپنی قانونی اور سیاسی حیثیت کا تعین کرتی ہے ماضی قریب میں ہونے والے واقعات آج بھی اس میں اہم کردار ادا کرتے ہیں۔ اس کے علاوہ ماضی میں ہونے والی کچھ جنگوں کو جدید تنازعوں کے لیے استعمال بھی کیا جاتا ہے۔ مثلاً گذشتہ برس چین اور امریکہ کے درمیان کشیدگی کا برس تھا۔ اس دوران چین میں سنہ 1950 سے 1953 تک جاری رہنے والی کوریائی جنگ پر فلمیں بنائی گئی ہیں۔ چین میں اس تنازع کو امریکہ کے خلاف مزاحمت کے طور پر دیکھا جاتا ہے۔ اب 40 برس بعد صدر شی جن پنگ کا اصرار ہے کہ تائیوان کو فوراً چین میں واپس شامل ہو جانا چاہیے۔ تاہم تائیوان کے عوام ہانگ کانگ کے چین کو واپس ملنے کے بعد وہاں پر چینی اقدامات اور قانون سازی کی وجہ سے پریشان ہیں۔


Summary: مہنگائی، کم ظرفی، بدزبانی، بد امنی، ڈینگی، کورونا اور سیاسی عدم استحکام کے اس دور میں جب بولنے اور اپنی رائے دینے کی سب سے زیادہ ضرورت ہے، نہ تو کسی کالم لکھنے والی کی عزت محفوظ ہے اور نہ ہی کسی ’حساس موضوع‘ پہ قلم اٹھانے کی اجازت ڈرامہ نگاروں کو ہے۔ پڑھیے آمنہ مفتی کا کالم۔

آمنہ مفتی کا کالم: چار دن کی خدائی

لاہور میں سرما کی پہلی بارش پڑی اور چھتوں کے پنکھے بند ہوئے تو ایک عجیب سے سکوت نے آ گھیرا۔ اس سکوت میں بوندوں کی کن من اور پتوں سے پھسل کر حوض میں گرتے قطروں کی جلترنگ کے علاوہ کوئی آواز نہیں ہے۔ اس یاد دہانی میں کہا گیا ہے کہ خواب گاہ کے منظر، لپٹنے چمٹنے کے مناظر، شادی شدہ لوگوں کی بے راہ روی، بے ہودہ لباس وغیرہ دکھانے کے بڑھتے ہوئے رجحان پہ عوام کے پرزور احتجاج کے باعث یہ ہدایت کی جا رہی ہے کہ وغیرہ وغیرہ۔  خیر نظر آتی تو نہیں۔ مہنگائی، کم ظرفی، بدزبانی، بد امنی، ڈینگی، کورونا اور سیاسی عدم استحکام کے اس دور میں جب بولنے اور اپنی رائے دینے کی سب سے زیادہ ضرورت ہے، نہ تو کسی کالم لکھنے والی کی عزت محفوظ ہے اور نہ ہی کسی ’حساس موضوع‘ پہ قلم اٹھانے کی اجازت ڈرامہ نگاروں کو ہے۔  ادیب اور دانشور، کسی بھی معاشرے کی آنکھ، کان اور زبان ہوتے ہیں۔ انھیں خاموش کرانے کے لیے ہر دور اور ہر زمانے میں لوگ موجود رہے۔  انسانی تاریخ کے صفحات کتنے ہی لوگوں کے خون سے رنگے ہیں جنھوں نے آواز اٹھائی اور اپنی جان گنوائی۔ ہمارے ہاں تو ایسے جری لوگ بہت ہی کم ہیں، لیکن اگر کبھی غلطی سے کسی کے منھ سے سچ پھسل جاتا ہے تو پہلی فرصت میں اسے خاموش کرایا جاتا ہے۔  ملک اس وقت عدم استحکام کی جس منزل پہ کھڑا ہے اس بوکھلاہٹ میں جو نہ ہو جائے کم ہے۔ ابھی خبر ملی کہ گجرات کے قریب جی ٹی روڈ پہ گیارہ فٹ گہری خندق کھود کے تحریک لبیک کا راستہ روکا جا رہا ہے۔  بظاہر ان تمام خبروں میں کوئی ربط نہیں لیکن حقیقت یہ ہی ہے کہ جب لکھنے والوں اور سوچنے والوں کو گالیاں دینے، ان کے لکھے میں فحاشی تلاش کر کے انھیں عدالتوں میں گھسیٹنے، ان کے مذہبی رجحانات، ان کی ذاتی زندگی اور صنف کو موضوع بحث بنانا کسی خطے کی روایت بن جائے تو پھر ایسے معاشرے ہی وجود میں آتے ہیں۔  اگر ہم قلم کے آگے، فصیلیں کھڑی نہ کرتے تو شاید آج ہمیں سڑکوں پہ خندقیں نہ کھودنا پڑتیں۔ سنا یہ ہی تھا کہ قلم تلوار سے زیادہ طاقتور ہوتا ہے۔ اسی خوش فہمی میں مبتلا آدھی گزر گئی، باقی بھی اسی خیال کے ساتھ گزرے گی کیونکہ یہ خیال نہیں، سچائی ہے۔  پیمرا کے یہ نامے بھی آتے رہیں گے، کچھ لوگ لکھنے والوں پہ ذاتی حملے بھی کرتے رہیں گے۔ ادب کی دنیا میں گھسے سر کٹے، حقیقی ادیبوں کی راہ بھی روکتے رہیں گے لیکن یہ راستہ چننے والے سر پھرے ،تب بھی اپنی بات کہتے ہی رہیں گے۔


Summary: پاکستان میں بڑھتی مہنگائی کی حالیہ لہر نے متوسط طبقے اور کم آمدن والے خاندانوں کو بری طرح متاثر کیا ہے۔ ملک کی آبادی کا نصف سے زائد حصہ جو پہلے ہی غربت کا شکار تھا اب مزید سنگین حالات کا شکار ہے۔

’دو دن سے گھر میں روٹی نہیں پکی کیونکہ آٹا خریدنے کے پیسے نہیں‘

کھولنے بیٹھیں تو عامر شہزاد کے پاس شکایتوں اور مجبوریوں کا ایک پینڈورا باکس ہے۔ اسلام آباد کے نواحی علاقے ترامڑی کے رہائشی عامر پاکستان کی اس نصف سے زائد آبادی کا حصہ ہیں جو پہلے ہی غربت کی چکی میں پس رہی تھی اور اب مہنگائی کی حالیہ لہر نے ان کی کمر ہی توڑ دی ہے۔  یہ تو ایک ایسے گھر کی کہانی ہے جن کی آمدنی کافی کم اور غیر مستحکم ہے۔ بی بی سی نے ایک متوسط طبقے کے خاندان سے بھی بات کی اور جاننے کی کوشش کی کہ ان کی زندگی کیسے متاثر ہو رہی ہے۔  ’پہلے ایک سال بعد بجٹ آتا تھا مگر اب میرے خیال میں ہر آٹھویں دن، ہر چوتھے دن اعلان ہوتا ہے۔ پہلے بجلی مہنگی ہوتی ہے، دو دن بعد پٹرول مہنگا ہو جاتا ہے۔ سبزی لینے جاؤ، گوشت لینے جاؤ، ہر چیز مہنگی ہے۔ ہمیں پہلے نہیں معلوم تھا کہ آٹا کتنے روپے کلو ہے، اب اچھی طرح پتا چل گیا کہ آٹے دال کا کیا بھاؤ ہے۔ جو کہتے تھے کہ بہت خوشحالی آئے گی اب اتنی ہی پریشانی آ گئی ہے۔‘ پاکستان میں مہنگائی کی حالیہ لہر نے ملک کے ہر طبقے کو متاثر کیا ہے مگر متوسط طبقے اور کم آمدن والے خاندان سب سے زیادہ مشکل کا شکار نظر آتے ہیں۔  عالمی بینک کے اعدادوشمار کے مطابق پاکستان میں مہنگائی کی شرح میں اضافہ ہوا ہے اور صرف ایک سال میں ہی بیس لاکھ سے زائد لوگ غربت کی لکیر سے نیچے آ گئے ہیں۔ ملک کی چالیس فیصد آبادی غذائی عدم تحفظ کا شکار ہو چکی ہے۔  کورونا کی عالمی وبا کے دوران حالات بدتر ہوئے ہیں۔ عالمی بینک کے اعداد و شمار کے مطابق وبا کے دوران پاکستان میں کام کرنے والے افراد کی نصف تعداد کی نوکریاں ختم ہو گئیں یا ان کی آمدن کے ذرائع سکڑ گئے جبکہ اس کا سب سے بڑا دھچکا ان ہنرمند افراد کو لگا جو عارضی دیہاڑی کے طور پر کام کر رہے تھے۔  پاکستان میں عام خاندان اپنی آمدن کا نصف سے زیادہ حصہ کھانے پینے اور بجلی، گیس کے بلوں پر خرچ کرنے پر مجبور ہے۔ گزشتہ برس ستمبر میں اگر ایک خاندان کی کل آمدن پچاس ہزار روپے ماہانہ تھی تو اشیائے خوردونوش اور بلوں کے بعد رہائش، تعلیم، علاج معالجے وغیرہ اور باقی تمام خرچوں کے لیے بمشکل بیس یا بائیس ہزار ہی بچتے تھے۔


Summary: رواں مالی سال کی پہلی سہ ماہی میں پاکستان میں چین کی سرمایہ کاری میں کمی جبکہ امریکہ کی پاکستان میں سرمایہ کاری میں اضافہ دیکھا گیا ہے۔ ماہرین کا کہنا ہے کہ چینی انجینیئرز پر حملے، سی پیک کے پہلے مرحلے میں جاری منصوبوں کی تکمیل اور نئے منصوبوں کا آغاز نہ ہونا چند بڑی وجوہات ہیں۔

پاکستان میں چین کی سرمایہ کاری میں بتدریج کمی کی وجوہات کیا ہیں؟

پاکستان کے مرکزی بینک کی جانب سے ملک میں بیرونی سرمایہ کاری کے حوالے سے جاری کردہ تازہ ترین اعداد و شمار میں انکشاف کیا گیا ہے کہ چین کی جانب سے پاکستان میں کی جانے والی سرمایہ کاری میں کمی جبکہ امریکہ سے پاکستان میں ہونے والی سرمایہ کاری میں اضافہ ہوا ہے۔ چینی سرمایہ کاری میں کمی کی ایک بہت بڑی وجہ یہ بھی ہے کہ سی پیک کے پہلے مرحلے میں جاری انفراسٹرکچر اور توانائی کے بہت سارے منصوبوں پر کام مکمل ہو چکا ہے ماہرین کا ماننا ہے کہ چینی سرمایہ کاری میں کمی کی ایک بہت بڑی وجہ یہ بھی ہے کہ سی پیک کے پہلے مرحلے میں جاری انفراسٹرکچر اور توانائی کے بہت سارے منصوبوں پر کام مکمل ہو چکا ہے جبکہ جو منصوبے زیر تکمیل بھی ہیں ان کی مد میں سرمایہ کاری پہلے ہی موصول ہو چکی ہے۔ جبکہ دوسری جانب مسئلہ یہ ہے کہ موجودہ دور حکومت میں سی پیک کے تحت کسی بڑے منصوبے کا آغاز نہیں کیا گیا۔ پاکستان میں چین سے آنے والی لگ بھگ تمام تر سرمایہ کاری سی پیک کے منصوبوں کے تحت ہوتی ہے۔ سرکاری اعداد و شمار ظاہر کرتے ہیں کہ گذشتہ تقریباً دو سال میں چین سے پاکستان میں آخری بار سب سے زیادہ سرمایہ کاری دسمبر 2019 میں کی گئی تھی اور اس کا حجم تیس کروڑ ڈالر تھا۔  پاکستان کے مرکزی بینک کی جانب سے جاری کیے جانے والے اعداد و شمار کے مطابق رواں مالی سال کی پہلی سہ ماہی کے دوران امریکہ سے آنے والی سرمایہ کاری کا حجم چینی سرمایہ کاری سے زیادہ رہا ہے۔  سابق وفاقی وزیر احسن اقبال کا دعویٰ ہے کہ موجودہ حکومت پر امریکہ کی جانب سے دباؤ تھا کہ اگر وہ سی پیک کے منصوبوں پر کام کی رفتار سست کریں تو اس کے بدلے میں پاکستانی حکومت امریکہ سے کچھ حاصل کر پائے گی۔ انھوں نے کہا کہ حکومتی پالیسیوں کی وجہ سے جہاں ایک جانب چینی سرمایہ کاری کم ہوئی ہے تو دوسری جانب اب امریکہ بھی پاکستان پر اعتبار نہیں کر رہا۔ معاون خصوصی خالد منصور سے جب پوچھا کہ کہ موجودہ حکومت کے آنے کے بعد امریکہ کے اشارے پر سی پیک کے منصوبوں پر کام کی رفتار کو سست کیا گیا تو انھوں نے کہا کہ اس میں کوئی حقیقت نہیں۔ سابق وفاقی وزیر احسن اقبال کے دعوے پر ان کا کہنا تھا کہ وہ سیاسی آدمی تو نہیں ہیں مگر یہ بتا سکتے ہیں کہ پاکستان کے امریکہ اور چین دونوں سے بہتر سفارتی تعلقات ہیں۔ معاون خصوصی خالد منصور کے مطابق پاکستان میں سی پیک کے منصوبوں میں چینی سرمایہ کاری کےمزید آنے کا امکان ہے۔ انھوں نے کہا کہ پانچ صنعتی زونز پر کام جاری ہے جس میں چینی سرمایہ کاری آئے گی۔


Summary: رضا باقر نے ملک میں روپے کی قدر گرنے کے حوالے سے بات کرتے ہوئے کہا ہے کہ ’ایکسیچینج ریٹ کے اوپر جانے سے کچھ لوگوں کا نقصان ہوتا ہے لیکن کچھ لوگوں کا فائدہ بھی ہوتا ہے۔‘

ڈالر کی بڑھتی قدر: ’گورنر سٹیٹ بینک کی سمجھ بوجھ کا یہ معیار ہے۔۔۔تو اللہ کی پناہ‘

انھوں نے گذشتہ روز مانچسٹر میں ایک پریس کانفرنس کے دوران ملک میں ڈالر کے مقابلے میں روپے کی قدر گرنے کے حوالے سے بات کرتے ہوئے کہا تھا کہ ’ایکسیچینج ریٹ کے اوپر جانے سے کچھ لوگوں کا نقصان ہوتا ہے لیکن کچھ لوگوں کا فائدہ بھی ہوتا ہے۔۔۔ تو جن لوگوں کو فائدہ ہوا ہے، انھیں ہمیں نہیں بھولنا چاہیے۔‘ برطانیہ کے شہر مانچسٹر میں ایک پریس کانفرنس سے خطاب کرتے ہوئے پاکستان کے گورنر سٹیٹ بینک رضا باقر کا کہنا تھا کہ ’بیرون ملک مقیم پاکستانیوں کے خاندانوں کو فائدہ ایکسچینج ریٹ کی وجہ سے ہو رہا ہے کیونکہ یہاں محنت مزدوری سے کمائی رقم ملک واپس بھیجنے پر اس کی قدر بڑھتی جا رہی ہے۔‘  انھوں نے کہا کہ 'اب میں آپ کو اس کا کوانٹم بتانا چاہتا ہوں تاکہ آپ یہ اچھی طرح سمجھ جائیں کہ ایکسیچینج ریٹ کے اوپر جانے سے کچھ لوگوں کا نقصان ہوتا ہے لیکن کچھ لوگوں کا فائدہ بھی ہوتا ہے۔' رضا باقر کا مزید کہنا تھا کہ 'اس سال میں اگر مثال کے طور پر ہماری ترسیلات زر مثال کے طور پر 30 ارب ڈالر کی ہو جاتی ہے اور اگر ہماری کرنسی کی قدر 10 فیصد بھی گرتی ہے تو یہ تین ارب ڈالر اضافی اوورسیز پاکستانیوں کے خاندانوں تک پہنچ رہے ہیں۔  وکیل صلاح الدین احمد نے رضا باقر کے اس بیان پر ایک مختلف پہلو پر زور دیا اور کہا کہ ’اس نظریے کی بنیاد یہ انوکھی رائے ہے کہ بیرون ملک مقیم پاکستانی ترسیلات زر بھیج کر پاکستان پر احسان کرتے ہیں۔‘  ماہر معاشیات عمار خان کا کہنا ہے کہ ’سٹیٹ بینک آف پاکستان کو اپنے قانون میں ترمیم کرتے ہوئے مرکزی بینک کا نام تبدیل کر کے سٹیٹ بینک برائے بیرونِ ملک مقیم پاکستانی رکھ دینا چاہیے۔ روپے کی قدر کو مستحکم رکھنے کے علاوہ اس کے پاس بیرونِ ملک مقیم پاکستانیوں کو خوش رکھنے کا قانونی حق بھی ہونا چاہیے۔‘ ایک صارف نے لکھا کہ ’یہ سٹیٹ بینک آف پاکستان کے گورنر ہیں، بیرونِ ملک پاکستانیوں کے نہیں۔ انھیں 20 کروڑ افراد کے لیے روپے کی قدر کو بہتر کرنا ہے نہ کہ کچھ ہزار افراد کے لیے اچھا ایکسچینج ریٹ یقینی بنانا۔‘ سیاست اور معیشت پر تحقیق کرنے والے بلال غنی نے گورنر سٹیٹ بینک کے بیان کے جواب میں اعداد و شمار کی بنیاد پر دلیل دی۔ انھوں نے کہا کہ 'سٹیٹ بینک کے گورنر رضا باقر نے کہا کہ روپے کی قدر گرنے سے لوگوں کو فائدہ ہوتا ہے۔  عمران وسیم نامی صارف نے لکھا کہ ’رضا باقر صاحب کی منطق سے اگر اتفاق کر لیا جائے تو یہ بھی بتا دیں کہ روپیہ گرنے سے قرضوں میں کتنا اضافہ ہوتا ہے، ملک پر قرضوں کے بوجھ میں کتنا اضافہ ہوتا ہے، اگر صرف فائدہ ہی دیکھنا ہے تو روپیہ کو کنٹرول نہ کریں، گرنے دیں کیونکہ کسی کو تو فائدہ ہو گا۔‘


Summary: تجزیہ کاروں کا کہنا ہے کہ حزب مخالف کی جماعتوں کی طرف سے حکمت عملی میں تبدیلی بلاوجہ نہیں ہے اور اس امکان کو رد نہیں کیا جاسکتا کہ اسٹیبلشمنٹ کی طرف سے ان جماعتوں کے رہنماؤں کو تعاون کی یقین دہانی کروائی گئی ہو۔

’مہنگائی پر اپوزیشن جماعتوں کا حکومت کے خلاف بیانیہ بکے گا‘

پاکستان کی حزب مخالف کی متعدد جماعتوں پر مشتمل پاکستان ڈیموکریٹک موومنٹ کی طرف سے مہنگائی کے خلاف ملک بھر میں احتجاجی مظاہروں کے اعلان پر تجزیہ کاروں کا کہنا ہے کہ اپوزیشن کی حکمت عملی میں تبدیلی بلاوجہ نہیں ہے اور اس امکان کو رد نہیں کیا جاسکتا کہ اسٹیبلشمنٹ کی طرف سے ان جماعتوں کے رہنماؤں کو تعاون کی یقین دہانی کروائی گئی ہو۔ صحافی اور تجزیہ نگار سلیم بخاری کا کہنا ہے کہ ڈی جی آئی ایس آئی کی تعیناتی کے معاملے کو لے کر حکومت کا یہ بیانیہ کہ فوج اور حکومت دونوں ایک پیج ہیں، کا بھانڈا پھوٹ گیا جس نے حزب مخالف کی جماعتوں کو حکومت کے خلاف احتجاجی تحریک چلانے کا موقع فراہم کیا۔ انھوں نے کہا کہ ’ایسے حالات میں جب حکومت اور ملٹری اسٹیبلشمنٹ بظاہر ایک پیج پر نہیں ہیں اور اس کے علاوہ حکومت مختلف معاملات میں چاروں طرف سے گھری ہوئی ہے اور مہنگائی بھی آسمانوں سے باتیں کر رہی ہیں تو حزب مخالف کی جماعتوں نے بھی موقع کا فائدہ اٹھاتے ہوئے حکومت کے خلاف احتجاج کا اعلان کیا ہے۔‘ سلیم بخاری کا کہنا تھا کہ بلوچستان کے وزیر اعلیٰ جام کمال کے خلاف حزب مخالف نے عدم اعتماد کی تحریک پیش کی ہے، اگر وہ کامیاب ہو جاتی ہے تو پھر وفاقی حکومت کا جانا بھی ٹھہر جائے گا کیونکہ صوبے میں برسر اقتدار بلوچستان عوامی پارٹی کے بارے میں سبھی جانتے ہیں کہ اس جماعت کو بنانے میں ملٹری اسٹیبلشمنٹ کا ہاتھ ہے۔ انھوں نے کہا کہ حکومت جس طرح مختلف معاملات جس میں فوج کے ساتھ تعلقات میں مبینہ تناؤ اور عوام کو ریلیف دینے میں ناکامی جیسے مسائل میں گھری ہوئی ہے تو ایسے حالات میں حزب مخالف کی جماعتوں کے لیے احتجاجی تحریک چلانے کے لیے ماحول ساز گار ہیں۔ خرم دستگیر کا کہنا تھا کہ حکومت کی غلط معاشی پالیسیوں کا خمیازہ عوام کو بھگتنا پڑ رہا ہے۔ انھوں نے کہا کہ جس تیزی سے ملک میں مہنگائی میں اضافہ ہوا ہے اس کی وجہ سے وزرا اور حکومتی جماعت کے ارکان اپنے حلقوں میں نہیں جاسکتے۔ انھوں نے دعویٰ کرتے ہوئے کہا کہ ’اب تو پاکستان تحریک انصاف اور حکمراں اتحاد میں شامل ارکان پارلیمنٹ بھی مہنگائی کے خلاف حکومت کو تنقید کا نشانہ بنا رہے ہیں اور انھوں نے وزیر اعظم کو واضح کیا ہے کہ وہ مہنگائی کی وجہ سے اپنے حلقے کے لوگوں کا سامنا نہیں کر سکتے۔‘ انھوں نے کہا کہ ’تحریکوں سے حکومتیں نہیں جاتیں اور ایسا ہوتا تو ان کی جماعت نے پارلیمنٹ ہاوس کے سامنے کئی دن کا دھرنا دیا تھا لیکن اس سے بھی اس وقت کی پاکستان مسلم لیگ نواز کی حکومت گھر نہیں گئی تھی۔‘ وفاقی وزیر داخلہ شیخ رشید احمد کا کہنا ہے کہ حکومت پرامن احتجاجی ریلی کو نہیں روکے گی لیکن اگر ریلی کے شرکا نے کوئی خلافِ قانون کام کیا تو پھر اس کے خلاف قانون کے مطابق کارروائی عمل میں لائی جائے گی۔


Summary: بین الاقوامی مالیاتی ادارے نے رواں برس پاکستان میں مہنگائی اور بیروزگاری کی شرح کم ہونے کی پیش گوئی کی ہے لیکن پاکستان کے بعض ماہرین معیشت ان اندازوں سے یہ کہتے ہوئے اتفاق نہیں کرتے کہ آئی ایم ایف کے پاس پاکستانی معیشت کے بارے میں ڈیٹا اکٹھا کرنے کی کوئی خاص تیکنیکی صلاحیت نہیں ہے۔

آئی ایم ایف کو پاکستان میں مہنگائی، بیروزگاری کم ہونے کی توقع: وجوہات ’سیاسی‘ ہیں یا ’حقیقت‘ پر مبنی؟

تاہم آئی ایم ایف کی جانب سے بیروزگاری اور مہنگائی میں کمی کی پیش گوئی سے پاکستان کے بعض معاشی ماہرین اتفاق نہیں کرتے اور انھوں نے مہنگائی کے مزید بڑھنے کے خدشے کا اظہار کیا ہے۔   آئی ایم ایف کی جانب سے بیروزگاری اور مہنگائی کی شرح میں کمی کی پیش گوئی سے پاکستان میں آزاد معاشی ماہرین اتفاق نہیں کرتے جو ان کے نزدیک خام بنیادوں اور اندازوں پر کی گئی ہے۔ ڈاکٹر پاشا کے مطابق آئی ایم ایف کے تخمینے میں بہت سارے ’نقائص‘ ہیں جس کی وجہ صحیح ڈیٹا کی بجائے اندازوں پر کی گئی پیش گوئی کرنا ہے۔ انھوں نے کہا کہ گیس، بجلی اور اجناس کی قیمتوں میں ہونے والے اضافے کے رجحان کو دیکھ کر نہیں لگتا کہ آئی ایم ایف کا مہنگائی کم ہونے کا اندازہ ٹھیک ہو گا۔ ان کے مطابق پاکستان میں بیروزگاری کی شرح جانچنے کا بھی کوئی ایسا طریقہ کار موجود نہیں ہے جس کی بنیاد پر کوئی تخمینہ دیا جا سکے۔ ماہر معیشت اور وزارت خزانہ کے سابق مشیر ڈاکٹر اشفاق حسن بھی آئی ایم ایف کے ان اندازوں سے اتفاق نہیں کرتے۔ انھوں نے کہا کہ موجودہ مالی سال میں مہنگائی کی شرح دس فیصد سے اوپر رہنے کی توقع ہے۔ ان کے مطابق پاکستان میں بیروزگاری کی شرح معلوم کرنے کا کوئی پیمانہ موجود نہیں ہے۔ آئی ایم ایف کی جانب سے موجودہ مالی سال میں پاکستان میں مہنگائی اور بیروزگاری کی شرح میں کمی کی پیش گوئی پر بات کرتے ہوئے ڈاکٹر پاشا نے کہا کہ آئی ایم ایف اس کے ذریعے اس بات کو ظاہر کرنا چاہتا ہے کہ اس کے پروگرام سے پاکستان کو نقصان نہیں بلکہ فائدہ ہوا ہے جس میں وہ مہنگائی اور بیروزگاری کی شرح میں کمی کی توقع کا اظہار کر رہا ہے۔ ڈاکٹر پاشا نے دعویٰ کیا کہ آئی ایم ایف کے تخمینے ’سیاسی بنیادوں پر ہوتے ہیں جن میں ان کے اپنے پس پردہ عزائم ہوتے ہیں۔‘ ڈاکٹر حفیظ پاشا کے مطابق آئی ایم ایف کے پاس پاکستان کی معیشت کے بارے میں ڈیٹا اکٹھا کرنے کی کوئی خاص تیکنیکی صلاحیت نہیں ہے اس کی وجہ سے اس کے معیشت کے بارے میں تخمینے اور اندازے ’نقائص سے بھرپور ہوتے ہیں‘۔ ڈاکٹر اشفاق حسن نے بھی اس بات سے اتفاق کیا اور انھوں نے دعویٰ کیا کہ جب وہ وزارت خزانہ میں تھے اور آئی ایم ایف سے مذاکرات ہوتے تھے تو وہ جی ڈی پی اور ریونیو کا جو نمبر دے دیتے آئی ایم ایف اسے قبول کر لیتا کیونکہ اس کے پاس پاکستان کی معیشت کو جانچنے کے لیے تیکنیکی صلاحیت موجود نہیں ہے اور وہ اندازوں پر اپنی رائے دیتا ہے۔


Summary: پاکستان کی وزارتِ خزانہ کی جانب سے سنیچر کو پیٹرولیم مصنوعات کی قیمتوں میں بڑا اضافہ کیا گیا ہے جس کے بعد اب پیٹرول 137 روپے جبکہ مٹی کا تیل 110 روپے فی لیٹر ہو گیا ہے۔ پاکستان سمیت عالمی طور پر پورے 2020 اور 2021 کے کچھ مہینوں میں تیل کی قیمتیں کم رہنے کے بعد اچانک بڑھنے کی وجہ کیا ہے؟

پاکستان میں تیل کی قیمتوں میں بڑا اضافہ: عالمی منڈی میں پیٹرولیم مصنوعات کی قیمتیں اچانک بڑھنے کیوں لگی ہیں؟

پاکستان کی وزارتِ خزانہ کی جانب سے سنیچر کو پیٹرولیم مصنوعات کی قیمتوں میں دو ماہ کے دوران چوتھا اضافہ کیا گیا ہے اور اس کی وجہ عالمی منڈی میں تیل کی قیمتوں میں اضافے کو قرار دیا گیا ہے۔   وزارتِ خزانہ کی جانب سے جاری کردہ اعلامیے کے مطابق ڈیزل کی قیمت میں 12 روپے 44 پیسے، پیٹرول کی قیمت میں دس روپے 49 پیسے اور مٹی کا تیل دس روپے 95 پیسے مہنگا کیا گیا ہے۔  اس اضافے کے بعد اب پاکستان میں ایک لیٹر پیٹرول کی قیمت 137 روپے 79 پیسے ہو گئی ہے جبکہ ایک لیٹر مٹی کے تیل کی قیمت 110 روپے 26 پیسے ہو گئی ہے۔ ہائی سپیڈ ڈیزل کی فی لیٹر قیمت 134 روپے 48 پیسے ہو گئی ہے جبکہ ایک لیٹر لائٹ ڈیزل آئل 108 روپے 35 پیسے کا ہو گیا ہے۔ وزارت خزانہ کی جانب سے جاری کردہ اعلامیے میں یہ بھی کہا گیا ہے کہ عالمی منڈی میں تیل کی قیمتیں تقریباً 85 ڈالر فی بیرل ہو گئیں ہیں جو اکتوبر 2018 کے بعد سے ریکارڈ قیمت ہے۔  خیال رہے کہ جب سے عالمی وبا شروع ہوئی ہے، تیل کی قیمتوں کا مسئلہ عوام کی توجہ سے ہٹتا ہوا نظر آیا تھا کیونکہ سنہ 2020 میں وبا کی شروعات کے بعد سے اور سنہ 2021 کے کچھ مہینوں میں تیل کی قیمتیں کم تھیں لہٰذا اس وقت ایندھن کے ٹینک کو بھرنا تشویش کی بات نہیں تھا۔  ان کے مطابق جس طرح 2020 میں کووڈ 19 کے عالمی حملے اور خام تیل کی قیمتوں میں کمی کے درمیان مضبوط تعلق تھا، اسی طرح اس سال وبائی مرض کے بعد تباہی سے بحالی نے تیل کی طلب اور رسد دونوں کو متاثر کیا ہے۔ وہ کہتے ہیں کہ بنیادی وجہ یہی ہے۔  سپلائی چین میں مسائل اور خام مال کی قیمتوں میں اضافے سے بعض اقسام کی مصنوعات کی نسبتاً قلت پیدا ہو رہی ہے جس کی وجہ سے مہنگائی بڑھ رہی ہے اور اس میں اب خام تیل کی قیمت میں اضافہ بھی شامل ہو گیا ہے۔ ویلیرا کہتے ہیں کہ اوپیک اور دیگر ممالک کی خام پیداوار کو محدود رکھنے کی حکمت عملی کے علاوہ ایک اور عنصر بھی ہے جو پیداوار کو محدود کر رہا ہے۔ وہ یہ حقیقت ہے کہ بہت سی کمپنیاں تیل میں کم سرمایہ کاری کر رہی ہیں اور ان کا خیال ہے کہ وہ یہ سرمایہ عالمی حدت اور موسمیاتی تبدیلی کے خلاف عالمی جنگ کے ایک حصے کے طور پر قابل تجدید توانائی یا ایندھن کی پیداوار پر لگائیں گی۔


Summary: محققین نے دنیا کے ممالک کی گھریلو کاموں اور دولت کی تقسیم اور مجموعی طور پر خواتین اور مردوں میں عدم مساوات پر درجہ بندی کی ہے۔ اس تحقیق کے لیے 45 ممالک اور گذشتہ چار دہایوں یعنی 1973 سے 2016 کے دوران جمع کیے گئے ڈیٹا میں پہلی مرتبہ صنفی بنیادوں پر آمدن کے غیرمتوازی ہونے پر بات کی گئی ہے۔

دنیا بھر میں بیویاں اپنے شوہروں سے کم کیوں کماتی ہیں؟

اس تحقیق کے لیے 45 ممالک اور گذشتہ چار دہایوں یعنی سنہ 1973 سے سنہ 2016 کے دوران جمع کیے گئے ڈیٹا میں پہلی مرتبہ صنفی بنیادوں پر آمدن کے غیرمتوازی ہونے پر بات کی گئی ہے۔    بنگلور میں انڈین انسٹیٹیوٹ آف مینیجمنٹ کے سینٹر فار پبلک پالیسی کی پروفیسر ہیما سوامی ناتھن اور پروفیسر دیپک ملگھن نے 18 سے 65 سال کی عمر کے جوڑوں پر مشتمل 28 لاکھ سے زائد گھرانوں کا ڈیٹا اس تحقیق کے لیے استعمال کیا۔ یہ ڈیٹا کو ایک غیر سرکاری تنظیم لگزمبرگ انکم سٹڈی (ایل آئی ایس) نے اکٹھا کیا ہے۔  ان کا کہنا تھا کہ 'عام طور پر یہ خیال کیا جاتا ہے کہ ایک گھرانے میں کمانے والے افراد کی آمدن کو ایک ساتھ یکجا کیا جاتا ہے اور پھر تقسیم کیا جاتا ہے۔ مگر اکثر گھرانہ ہی عدم مساوات کا سب سے بڑا گڑھ ہوتا ہے اور ہم اسی کے بارے میں جاننا اور بتانا چاہتے تھے۔‘ پروفیسر سوامی ناتھن اور ملگھن اس تحقیق کے ذریعے عالمی صورتحال کا اندازہ لگانا چاہتے تھے۔ ان کا کہنا ہے کہ ’مثال کے طور پر نورڈک خطے کے ممالک جن میں ڈنمارک، فن لینڈ، آئس لینڈ، ناروے اور سویڈن شامل ہیں اور جنھیں دنیا میں صنفی برابری کی ایک امید کی کرن کے طور پر دیکھا جاتا ہے وہاں خواتین اور مردوں کی تنخواہوں کی صورتحال کیا ہے، کیا گھروں میں کام اور دولت کی تقسیم یکساں ہے؟ محققین نے دنیا کے ممالک کی گھریلو کاموں اور دولت کی تقسیم اور مجموعی طور پر خواتین اور مردوں میں عدم مساوات کی بنیاد پر درجہ بندی کی ہے۔ ان کی تحقیق کے نتائج کے مطابق صنفی عدم مساوات تمام ممالک اور غریب و امیر گھرانوں میں موجود ہے۔ خواتین کے کم کمانے کی چند وجوہات عالمی سطح پر ایک ہی ہیں، کیونکہ مردوں کو ثقافتی طور پر روٹی کما کر لانے والا سمجھا جاتا ہے، جبکہ خواتین کو گھر سنبھالنے والی سمجھا جاتا ہے۔ بہت سی خواتین بچے کی پیدائش کے بعد نوکری سے وقفہ لے لیتی ہیں یا نوکری چھوڑ دیتی ہیں۔ صنفی تنخواہ کا فرق اور غیر مساوی تنخواہ (ایک ہی کام کے لیے مردوں کے مقابلے میں خواتین کو کم معاوضہ) دنیا کے بہت سے حصوں میں ایک حقیقت ہے۔ پروفیسر سوامی ناتھن کہتی ہیں کہ 'دنیا کے بیشتر حصوں میں معاشی ترقی ہوئی ہے اور لیبر فورس میں خواتین کی تعداد میں اضافہ ہوا ہے۔ دنیا کے بہت سے ممالک میں خواتین دوست پالیسیوں نے اس خلا کو کم کرنے میں مدد کی ہے۔ دنیا کے بہت سے ممالک میں ایک جیسے کام کے لیے ایک جیسا معاوضہ دینے کی تحریکیں چل رہی ہیں۔ یہ سب اقدامات اس فرق کو کم کرنے کا باعث بنے ہیں۔'


Summary: آپ سوچتے ہیں کہ اگر آپ کی پسندیدہ چیز کی قیمت بڑھ گئی اور آپ اسے خریدنے کا موقع گنوا بیٹھے تو کیا ہوگا۔ یا یہ کہ یہ ختم ہو گئی تو کیا ہو گا؟ یہی چیزیں ہماری غربت کا سبب بن سکتی ہیں۔

ہمارا دماغ ہمیں غریب کیسے بناتا ہے اور اس سے کیسے بچا جا سکتا ہے

اور آپ سوچتے ہیں کہ اگر اس کی قیمت بڑھ گئی اور آپ اسے خریدنے کا موقع گنوا بیٹھے تو کیا ہوگا۔ یا یہ کہ یہ ختم ہو گئی تو کیا ہو گا؟    اس تحقیق میں یہ جاننے کی کوشش کی گئی کہ انسان جب کسی غیر ضروری چیز کو خریدنے کا فیصلہ کرتا ہے تو اس کے دماغ میں کیا ردعمل ہوتا ہے۔  پروفیسر ریناتا کا کہنا ہے کہ 'اب ہمارے لیے اس بلیک باکس کو کھولنا ممکن ہے جسے ماہر معاشیات انسانی ذہنوں کے فیصلے کہتے ہیں۔ درحقیقت اگر آپ دیکھیں تو سمجھیں گے کہ کیا ہو رہا ہے جب کوئی انسان فیصلہ لینے لگتا ہے تو اس کے دماغ میں کیا ہوتا ہے۔'  ساؤ پولو کی وفاقی یونیورسٹی کے پروفیسر اور نیورو سائنسدان ایلوارو ماخادو دیاس کا کہنا ہے کہ 'قدرت نے ہمیں محبت اور منطق دونوں چیزیں عطا کی ہیں اور یہ دونوں اپنی اپنی جگہ بیکار نہیں ہیں۔ جب آپ جذبات سے عاری ہو جاتے ہیں تو دوسروں کے لیے احساس نہیں رکھتے۔ ہمارے فیصلہ زیادہ خود غرض ہو جاتے ہیں اور یہ معاشرہ مجموعی طور پر تباہ حال ہو جاتا ہے۔'  'جب ڈوپامائن خون میں شامل ہوتا ہے تو اس سے ہمارا بلا سوچے سمجھے کام کرنے کا رویہ متحرک ہو جاتا ہے۔ یہ کیسے کام کرتا ہے؟ آپ کو کچھ حاصل کرنے کی اُمید ملتی ہے۔ یہ دولت، صحت، لذت یا دوسروں کے سامنے ایک اچھا تاثر بھی ہو سکتا ہے۔ اور یہ جذباتی رویہ آپ میں فوراً یہ انعام حاصل کرنے کی لگن پیدا کر دیتا ہے۔'  'ہم حساب لگاتے ہیں۔ 'اگر میں سو کماؤں گا تو 50 سپرمارکیٹ میں خرچ کر سکتا ہوں، 20 شراب خانے میں، اور صرف 10 کھانے پر۔ اس کے علاوہ میرے پاس 15 دیگر اخراجات کے لیے بھی ہوں گے۔' تو آپ 15 کا سو کے ساتھ اور 10 کا سو کے ساتھ موازنہ کرتے ہیں مگر یہ حساب ٹھیک نہیں بیٹھتا۔ پھر معلوم ہوتا ہے وہ بندہ گھاٹے میں ہے۔'  'میں اکثر ایک کام کرتی ہوں کہ اُن ایپس کا استعمال کرتی ہوں جس سے آپ بوڑھے نظر آتے ہیں۔ اس سے آپ اس تصویر سے اپنے آپ کو جوڑ پاتے ہیں۔ اس کے بعد آپ کو یہ سوچنا چاہیے کہ آپ اس شخص کے لیے کیا چاہیں گے۔ چنانچہ آپ اپنے اور اپنے مستقبل کے درمیان ایک دماغی کنکشن بنا لیتے ہیں۔  وہ کہتے ہیں 'نہ ہی اس کا وقت ہے اور نہ ہی یہ معقول ہے کہ آپ اپنے ہر فیصلے کو منطقی اعتبار سے پرکھنے لگیں۔ آپ کو اپنی جنگ کا انتخاب خود کرنا ہوگا۔ اُن آپشنز پر غور کریں جو آپ کے لیے سب سے زیادہ اہم ہیں۔ یہی وہ چیزیں ہیں جو آپ کی شناخت بنتی ہیں۔'


Summary: یہ پہلا موقع نہیں جب وزرا یا عوامی نمائندگان نے عوام کو ایسے مشورے دیے ہیں بلکہ ماضی میں مسلم لیگ (ن) سمیت کئی جماعتوں کے رہنما اس قسم کی باتیں کرتے رہے ہیں۔

کیا کم چینی، روٹی کھانے سے پاکستان میں مہنگائی کنٹرول ہوسکتی ہے؟

وہ پاکستان کے زیرِانتظام کشمیر میں ایک جلسے سے خطاب کر رہے تھے جب انھوں نے مہنگائی کے حوالے سے کی جانے والی بحث پر تبصرہ کرتے ہوئے کہا کہ ’اگر میں چائے میں سو دانے چینی کے ڈالتا ہوں اور نو دانے کم ڈال دوں گا تو کیا وہ کم میٹھی ہو جائے گی۔‘  تاہم یہ پہلا موقع نہیں جب وزرا یا عوامی نمائندگان نے عوام کو ایسے مشورے دیے ہیں۔ حال ہی میں حکمراں جماعت پاکستان تحریکِ انصاف ہی کے قومی اسمبلی کے ممبر ریاض فتیانہ نے بھی بالکل ویسا ہی مشورہ دیا تھا جس کا ذکر علی امین گنڈاپور نے کیا۔  ماضی پر نظر ڈالیں تو پاکستان مسلم لیگ (ن) سمیت کئی جماعتوں کے رہنما اس قسم کی باتیں کرتے رہے ہیں۔ خود سابق وزیرِ اعظم نواز شریف پاکستان کے لوگوں کو ’روٹی کم کھانے‘ کا کہہ چکے ہیں۔  سنہ 1998 میں جب پاکستان نے ایٹمی دھماکے کیے تو اس وقت کے وزیرِ اعظم نواز شریف نے اعتراف کیا تھا کہ پاکستان کو امریکہ اور عالمی دنیا کی طرف سے سخت ترین اقتصادیوں پابندیوں کا سامنا کرنا پڑ سکتا ہے۔ ان کے خیال میں کفایت شعاری کے مشورے یا مہمات نہ کبھی مہنگائی کا حل رہی ہیں اور نہ ہو سکتی ہیں۔ ’حکومت کا کام ہے کہ وہ عام آدمی کی قوتِ خرید کو بڑھائے یا اس کی حالت کو بہتر کرے۔‘ تاہم سوال یہ ہے کہ عالمی اور قومی سطح پر موجودہ حالات میں مہنگائی پر قابو پانا حکومت کے اختیار میں ہے؟ ڈاکٹر ساجد امین کہتے ہیں اس کے لیے پہلے یہ سمجھنا ضروری ہے کہ پاکستان میں مہنگائی کی حالیہ بلند سطح پر ہونے کی وجوہات کیا ہیں۔  اس طرح جن روزمرہ کے استعمال کی اشیا کی تیاری میں یہ ایندھن وغیرہ استعمال ہوتا ہے، ظاہر ہے کہ نتیجتاً ان کی قیمتیں بڑھ جاتی ہیں۔ پاکستان میں حال ہی میں ایندھن کی قیمتیں بڑھائی گئی ہیں۔  ساتھ ہی پاکستان کا درآمدی بل بہت بڑا رہا ہے۔ ڈاکٹر ساجد امین کے مطابق پاکستان نیٹ امپورٹر ہے یعنی اس کی کُل درآمدات اس کی کُل برآمدات سے زیادہ ہیں اور یہ کھانے پینے کی اشیا جیسے گندم، چینی وغیرہ بھی درآمد کر رہا ہے۔ اس لیے جب تک اس کا یہ بل چھوٹا نہیں ہوتا اور تجارتی خسارہ کم نہیں ہوتا، روپے کی قدر میں بہتری آنے کی امید بھی کم ہے۔ ڈاکٹر ساجد امین کے مطابق ایسا نہیں ہے بلکہ حکومت کئی اقدامات کر سکتی ہے۔ ان کے خیال میں سب سے بنیادی دو کام ہیں جو حکومت کو کرنے کی ضرورت ہے تا کہ مہنگائی کے عوام پر اثرات کو کم کیا جا سکے۔  ڈاکٹر ساجد امین سمجھتے ہیں کہ اس نوعیت کی کمیٹیاں قیمتوں کے مصنوعی اضافے کو کنٹرول کرنے میں انتہائی مؤثر ہوتی ہیں اگر انھیں صحیح طریقے سے استعمال کیا جائے۔


Summary: بحیرہ کیریبین میں برطانوی جزائر پر مشتمل خطہ جس میں کاغذات پر درج ہونے والی بیرونِی سرمایہ کاری کا حجم جرمنی میں ہونے والی بیرونِی سرمایہ کاری سے بھی زیادہ ہے۔

برطانیہ کا خطہ برٹش ورجِن آئی لینڈز، ٹیکس بچانے کی دنیا کی سب سے بڑی پناہ گاہ

اس کے بجائے یہاں خوبصورت ساحل اور محض کاغذات پر درج کاروباری کمپنیاں چل رہی ہیں۔ اور یہ ہیں وہ بی وی آئی جزائر جنھیں ٹیکس چھپانے یا بچانے کا کرہ ارض کا سب سے بڑا ٹھکانہ سمجھا جاتا ہے۔ جیسا کہ بین الاقوامی کنسورشیم آف انویسٹیگیٹو جرنلسٹس (آئی سی آئی جے) کے صحافی ول فٹزگبن کہتے ہیں کہ یہ جزائر دنیا بھر سے ’قانونی کمپنیوں، مشہور شخصیات، ارب پتی افراد اور مجرموں کو یکساں طور پر اپنی جانب راغب کرتے ہیں۔‘ اس موقع پر برٹش ورجن آئی لینڈز سے متعلق کہانیوں میں سے ایک وہاں رجسٹرڈ ایسی کمپنی کا بھی ذکر آتا ہے جو آج کے روس میں سوویت دور کے پرانے سینما گھروں پر مشتمل کئی کروڑ ڈالر کی جائیدادوں کو مسمار کر کے ان کی جگہ جدید شاپنگ مالز تعمیر کرنے کے آپریشن سے بہت زیادہ مالی فائدہ اٹھا رہی ہے۔  مشرقی کیریبین میں واقع برٹش ورجن جزائر چار بڑے جزیروں اور 32 چھوٹے چھوٹے جزیروں پر مشتمل علاقے کا نام ہے، جن میں سے تقریباً بیس جزائر غیر آباد ہیں۔  بہت سی درست وجوہات بھی ہوتی ہیں جن کی وجہ سے کوئی شخص چاہتا ہے کہ اس کی جائیدادوں، دولت یا ان کی سرمایہ کاریوں کے بارے دوسروں کو علم نہ ہو۔ یا دیگر الفاظ میں بعض اوقات کوئی شخص یہ نہیں چاہتا کہ دوسروں کو علم ہو کہ وہ کسی سرمایہ کاری کا مالک ہے، یہی وجہ ہے کہ دولت کو خفیہ رکھنے کی صوابدید کی یہ سہولت جائز اور ناجائز دونوں قسم کے سرمایہ کاروں کے لیے پرکشش ہے۔ سرمایہ کاری کو راغب کرنے کی یہ سکیم کافی منافع بخش رہی ہے۔ اس قسم کی مالیاتی اور کارپوریٹ خدمات سے حاصل ہونے والی آمدن ملک کے کل بجٹ کا نصف حصہ ہے۔ اس کے علاوہ برٹش ورجن آئی لینڈز میں آمدن کا دوسرا بڑا ذریعہ سیاحت ہے۔  رسمی طور پر آمدن کی یہ رقم انھیں کینیڈا، جرمنی اور فرانس جیسی ترقی یافتہ معیشتوں سے بہتر بنا دیتی ہے۔ تاہم، چونکہ ان جزائر میں یہ سرمایہ کاری محظ کاغذات میں ہوتی ہے اس لیے اس ملک پر اس سرمایہ کاری کے حقیقی اثرات بہت ہی کم نظر آتے ہیں۔ ان تمام چیزوں کے باوجود، برٹش ورجن آئی لینڈز کے حکام کے دوسرے ممالک کے حکام کے ساتھ تعاون کرنے کی وجہ سے کیریبین کے جزائر پر مشتمل اس چھوٹے سے خطے کو ترقی یافتہ ممالک کی تنظیم 'او ای سی ڈی' کی اُس فہرست میں شامل نہیں کیا گیا ہے جو 'عدم تعاون'  کی وجہ سے ٹیکس بچانے کی محفوظ پناہ گاہوں کے ممالک پر مشتمل ہوتی ہے۔


Summary: سرکاری اعداد و شمار کے مطابق موجودہ مالی سال کی پہلی سہ ماہی میں پاکستان کا تجارتی خسارہ سو فیصد رہا، جس کی وجہ چینی، گندم سمیت کھانے پینے کی اشیا، مشینری اور گاڑیوں کی بے تحاشہ درآمد ہے۔ ماہرین نے بڑھتے تجارتی خسارے کے رحجان کو ’ریڈ زون‘ قرار دیا ہے۔

تحریک انصاف کے دور میں بڑھتا تجارتی خسارہ، پاکستان نے دوسرے ممالک سے کیا کیا منگوایا؟

پاکستان کے ادارہ شماریات کی جانب سے جاری کردہ اعداد و شمار کے مطابق بیرونی تجارت کے شعبے میں موجودہ مالی سال کی پہلی سہ ماہی میں سو فیصد تجارتی خسارے کا سامنا کرنا پڑا ہے۔ رواں مالی سال کی پہلی سہ ماہی میں ملک کی درآمدات میں بے تحاشا اضافے اور اس کی وجہ سے بڑھنے والے تجارتی خسارے کو ماہرین ایک خطرناک رجحان قرار دیتے ہیں۔ انھوں نے اسے ملکی معیشت کے لیے ’ریڈ زون‘ کہا ہے۔ سرکاری اعداد و شمار کے مطابق جو تجارتی خسارہ گذشتہ سال کی پہلی سہ ماہی میں 5.8 ارب ڈالر تھا وہ موجودہ سال میں 11.6 ارب ڈالر تک بڑھ گیا ہے۔ دوسری جانب ملک میں تیل کی مصنوعات میں تقریباً 128 فیصد اضافہ دیکھنے میں آیا۔ گاڑیوں کی درآمد میں دو سو فیصد سے زائد اضافہ دیکھنے میں آیا۔ اسی طرح مشینری کی درآمدات میں بھی اضافہ ہوا۔ موجودہ مالی سال کی پہلی سہ ماہی میں کورونا ویکیسن کی درآمد نے بھی درآمدات میں اضافہ کیا۔  خرم شہزاد کے مطابق زیادہ کھپت کی ایک وجہ یہ بھی ہے کہ جب آمدنی کے ذرائع میں اضافہ ہوتا ہے تو کھپت بھی بڑھتی ہے۔ انھوں نے کھپت کو ایک صحت مندانہ رجحان قرار دیا تاہم اگر اسے درآمدی مال سے پورا کیا جائے تو اس کا نقصان ملک کو تجارتی خسارے کی صورت میں اٹھانا پڑتا ہے۔ ڈاکٹر فرخ نے تجارتی خسارے میں اضافے کی اصل وجہ برآمدات کے نہ بڑھنے کو قرار دیا ہے۔ انھوں نے نشاندہی کرتے ہوئے کہا کہ حکومت نے گذشتہ مالی سال میں 31 ارب ڈالر کی برآمدات کا جشن منایا تاہم یہی بر آمدات 14-2013 کے مالی سال میں اتنی ہی تھیں اور اس کے بعد گرنا شروع ہو گئیں۔ انھوں نے اس تاثر کو رد کیا کہ پاکستان میں درآمد ہونے والی کھانے پینے کی چیزوں میں سے ایک بڑا حصہ افغانستان سمگل ہو رہا ہے جس کی وجہ سے اضافی درآمد کرنا پڑتی ہے اور کہا کہ افغانستان میں اب لوگوں کے پاس قوت خرید ہی کتنی رہ گئی ہے کہ سمگل شدہ مہنگی چیزوں کو خرید سکیں۔ ڈاکٹر فرخ نے کہا اس وقت ترسیلات زر کی وجہ سے پاکستان کو فائدہ ہو رہا ہے وگرنہ جس رفتار سے تجارتی خسارہ بڑھ رہا ہے وہ پاکستان کے جاری کھاتوں کے خسارے کو بے پناہ بگاڑ سکتا ہے۔ ملک کے بڑھتے ہوئے تجارتی خسارے کو ڈاکٹر فرخ سلیم نے ’ریڈ زون‘ قرار دیا اور کہا کہ اس کی وجہ سے ملک ’شیطانی چکر‘ میں پھنس جاتا ہے کیونکہ تجارتی خسارہ بڑھنے سے جاری کھاتوں کا خسارہ بڑھتا ہے جس کے باعث شرح مبادلہ اور کرنسی کی قدر کم ہوتی ہے اور ملک میں آمدنی کی سطح کم ہونے کی وجہ سے غربت بڑھتی ہے۔


Summary: سستے نرخوں پر بجلی کی فراہمی کے فیصلے کا اطلاق یکم نومبر 2021 سے 28 فروری 2022 تک ہو گا جس سے 300 یا اس سے زائد یونٹ استعمال کرنے والے مستفید ہو سکیں گے۔ ماہرین کے مطابق اس حکومتی اقدام کا مقصد سردیوں میں بجلی کی کھپت بڑھانا اور گیس پر کم سے کم انحصار کرنا ہے۔

حکومت کیوں چاہتی ہے آپ موسم سرما میں گیس کے بجائے بجلی زیادہ استعمال کریں؟

نئے ٹیرف کا اطلاق یکم نومبر 2021 سے 28 فروری 2022 تک ہو گا اور اس سے 300 یونٹ یا اس سے زائد بجلی استعمال کرنے والے مستفید ہو سکیں گے تاہم یہ واضح رہے کہ اس کا اطلاق اُن صارفین پر ہو گا جو ماہانہ تین سو یونٹ سے زائد بجلی استعمال کرتے ہیں۔ ملک میں تین سو یونٹ یا اس سے کم بجلی استعمال کرنے والے صارفین پہلے ہی بجلی پر دی جانے والی سبسڈی کا فائدہ اٹھا رہے ہیں۔ اس فیصلے کے اطلاق کے بعد تین سو یونٹ تک اور اس سے زیادہ بجلی استعمال کرنے والے صارفین تقریباً یکساں نرخوں پر بجلی کے بل کی ادائیگی کریں گے۔ وفاقی حکومت کی کابینہ کمیٹی برائے توانائی کے فیصلے کے تحت اس ٹیرف کا اطلاق یکم نومبر 2021 سے 28 فروری 2022 تک ہوگا، جو پاکستان میں سردی کا سیزن ہوتا ہے۔ اس شعبے کے ماہرین کے مطابق حکومت کی جانب سے سردی کے موسم میں بجلی کے نرخ میں کمی کا مقصد سردیوں میں بجلی کی کھپت کو بڑھانا ہے اور ان کے مطابق حکومت کے اس اقدام سے غریب طبقے کو تو کوئی فائدہ نہیں پہنچے گا تاہم زیادہ آمدنی والے طبقے کو بجلی استعمال کرنے پر وقتی ریلیف ضرور حاصل ہو گا۔ وفاقی حکومت کی کابینہ کیمٹی برائے توانائی نے سردیوں کے مہینے میں 300 یونٹ سے زائد بجلی استعمال کرنے پر ایک نئے ٹیرف کی منظوری دی ہے جس کے مطابق 300 یونٹ سے زائد بجلی استعمال کرنے پر 12.66 روپے فی یونٹ کے حساب سے بجلی کا بل وصول کیا جائے گا۔  اس ٹیرف کا اطلاق سردیوں کے چار مہینوں یعنی یکم نومبر 2021 سے 28 فروری 2022 تک رہے گا۔  موجودہ وقت میں 300 یونٹ سے زائد بجلی استعمال کرنے والے کو ایک یونٹ پر 22 روپے سے زیادہ بل ادا کرنا پڑتا ہے جن میں ٹیکس شامل نہیں ہے۔ عامرنے بتایا کہ 300 یونٹ سے زائد بجلی وہاں استعمال ہوتی ہے جہاں اے سی چل رہا ہو، اس لیے حکومت چاہتی ہے کہ سردیوں میں اے سی نہیں چل رہا تو بجلی کی کھپت کو برقرار رکھنے کے لیے صارفین ہیٹر اور گیزر بجلی پر چلائیں جس کے لیے انھیں سردیوں میں کم نرخ پر بجلی کی فراہم کی مراعات دی گئی ہے۔  سردی کے موسم میں حکومت کیجانب بجلی کے نرخ میں کمی اس کے استعمال کو بڑھانے کا ایک طریقہ ہے جس کے ذریعے وہ سردیوں میں گیس کی کھپت کو مینیج کرنا چاہتی ہے۔  راؤ عامر نے بتایا کہ جو لوگ سردیوں کے موسم میں گیزر اور ہیٹر کا استعمال کرتے ہیں وہ گیس کی بجائے بجلی پر کریں گے تو گیس کی بچت ہو گی اور انھیں بھی کم نرخوں پر بجلی فراہم ہو گی۔


Summary: پاکستان میں پٹرول اور ڈیزل کی قیمتوں میں مسلسل اضافے اور اس کے نتیجے میں بڑھنے والی مہنگائی کے باوجود حکومت یہی دعویٰ کر رہی ہے کہ یہ قیمتیں خطے کے دیگر ممالک سے کم ہیں تاہم کیا قوتِ خرید کے تناظر میں حکومت کا یہ دعویٰ درست ہے؟

دنیا سے موازنہ صرف تیل کی قیمت کا ہی کیوں، قوتِ خرید اور مہنگائی کا کیوں نہیں؟

پٹرول اور ڈیزل کی قیمتوں میں مسلسل ہونے والے اضافے اور اس کے نتیجے میں بڑھنے والی مہنگائی پر جہاں عوام اور اپوزیشن کی جانب سے شدید تنقید کی گئی ہے وہیں حکومت بار بار یہ دعویٰ کر رہی ہے کہ پاکستان میں پٹرول اور ڈیزل کی قیمت ابھی بھی دنیا کے بہت سے ممالک اور خاص کر خطے کے ممالک سے کم ہے۔  اس سلسلے میں خاص کر خطے کے دو ممالک انڈیا اور بنگلہ دیش کے حوالے دیے جا رہے ہیں جہاں حکومت کے ترجمانوں کے دعووں کےمطابق پاکستان سے ڈیزل اور پٹرول کی قیمتیں کہیں زیادہ ہیں۔ پاکستان میں پٹرول اور ڈیزل کی قیمتوں میں تازہ ترین اضافے کے بعد وزیر توانائی حماد اظہر نے سماجی رابطے کی ویب سائٹ پر اپنے ٹویٹ میں کہا ہے ملک میں پیٹرول کی قیمت دنیا کے دیگر ترقی پذیر ممالک خاص کر خطے کے ممالک کے مقابلے میں ابھی بھی کم ہے۔  ان کا کہنا تھا ’پٹرولیم مصنوعات کی قیمت میں اضافہ ایک مشکل فیصلہ ہے لیکن اس کی وجہ عالمی منڈی کی بڑھتی ہوئی قیمتیں ہیں۔ پاکستان میں اضافہ عالمی منڈی کے مقابلے میں کم کیا گیا ہے۔ حکومت پٹرولیم مصنوعات پر ٹیکس کی شرح کو بتدریج کم کر رہی ہے۔ آج بھی اکثر ممالک سے پاکستان میں تیل کی قیمت کم ہے۔‘ دوسری جانب وزیر خزانہ شوکت ترین کا کہنا ہے برطانیہ میں پاکستان سے بھی زیادہ مہنگائی ہے۔ انھوں نے میڈیا سے بات کرتے ہوئے کہا پاکستان کے مقابلے میں برطانیہ میں قیمتیں 31 فیصد بڑھی ہیں جب کہ خطے کے دوسرے ممالک کے مقابلے میں پٹرول کی قیمت یہاں کم ہیں۔ حکومت کے وزیروں کی جانب سے کیے جانے والے ان دعووں کے مطابق پاکستان میں ڈیزل اور پٹرول کی کم قیمت کا دنیا اور خاص کر خطے کے دوسرے ممالک سے موازنہ صحیح ہے تاہم یاد رہے کہ یہ موازنہ اس وقت کیا جا رہا ہے جب پاکستان کی معیشت میں شرح نمو مستحکم نہیں تو دوسری جانب پاکستان میں آمدنی کے ذریعے سکڑ رہے ہیں۔ وفاقی وزیر توانائی حماد اظہر نے سماجی رابطے کی ویب سائٹ پر ڈالر میں ہندوستان، بنگلہ دیش، سری لنکا اور دنیا کے دوسرے خطوں میں پٹرول کی قیمت کو پاکستانی روپے میں تبدیل کر کے یہ دعویٰ کیا کہ پاکستان میں اس کی قیمت ابھی بھی کم ہے جب کہ پاکستان اپنی ضرورت کا زیادہ تر تیل درآمد کرتا ہے۔ انھوں نے کہا حکومت یہ موازنہ صرف پٹرول کی قیمت پر کیوں کر رہی ہے؟ ’حکومت کو یہ موازنہ تمام روزمرہ استعمال کی چیزوں پر کرنا چاہیے تو پھر پتا چلے گا کہ پاکستان میں اس وقت مہنگائی کی کیا بلند ترین سطح ہے اور اس کے مقابلے میں دوسرے ملک خاص کر خطے کے ملک پاکستان سے بہتر پوزیشن میں ہیں۔‘


Summary: چین گذشتہ برسوں کے دوران دنیا کے مختلف ممالک کو ترقیاتی منصوبوں کی مد میں قرض فراہم کرنے والا سب سے بڑا ملک بن کر ابھرا ہے تاہم ناقدین کو خدشہ ہے کہ بہت سے چینی منصوبوں کے لیے بھاری سود والے قرضے اور چینی سرکاری کمپنوں کے مبہم معاہدے قرض لینے والے ممالک کے لیے خطرے کی گھنٹی ہیں۔

چین کا قرض دار ہونا ترقی پذیر ممالک کے لیے کتنا بھاری پڑ سکتا ہے؟

چین گذشتہ برسوں کے دوران دنیا کے مختلف ممالک کو ترقیاتی منصوبوں کی مد میں قرض فراہم کرنے والا سب سے بڑا ملک بن کر ابھرا ہے۔  تازہ ترین شواہد سے یہ پتہ چلتا ہے کہ چین نے گذشتہ چند برسوں کے دوران امریکہ اور دیگر معاشی طاقتوں کے مقابلے میں ترقیاتی منصوبوں کی مد میں چینی سٹیٹ بینکوں سے ہائی رسک قرضوں کی صورت میں دگنے پیسے مختلف ممالک پر خرچ کیے ہیں۔  تاہم ناقدین کو خدشہ ہے کہ بہت سے چینی منصوبوں کے لیے بھاری سود والے قرضے اور چینی سرکاری کمپنوں کے مبہم معاہدے ان ممالک کو پریشان کر رہے ہیں۔ چین نے متعدد ترقی پذیر اور پسماندہ ممالک کو ترقیاتی منصوبوں کے لیے جو بھاری قرض دیے ہیں اور اس قرض کی بروقت ادائیگی نہ ہونے پر نتیجہ ان کے اثاثوں کی چینی ملکیت میں جانے یا گروی رکھے جانے کی صورت میں نکلا ہے۔  ستمبر 2020 میں جب لاؤس دیوالیہ ہونے کے دہانے پر تھا تو اس نے ملک کا ایک بڑا اثاثہ چین کے حوالے کر دیا۔ یہ اس کے توانائی کے نظام کا ایک حصہ تھا جس کے عوض اس نے چین سے 60 کروڑ ڈالر حاصل کیے تاکہ اسے چینی کمپنیوں سے ہی لیے گئے قرض کی واپسی میں کچھ وقت مل سکے اور یہ سب ٹرین منصوبے کے تحت سروس کے آغاز سے پہلے ہو چکا ہے۔  پاکستان کا شمار بھی دنیا کے ان ممالک میں ہوتا جنھیں چین کی جانب سے ترقیاتی منصوبوں کے لیے اربوں ڈالرز کا قرض مل رہا ہے۔ چین نے اپنے بیلٹ اینڈ روڈ منصوبے کے تحت سب سے زیادہ ترقیاتی منصوبوں کے لیے جن ممالک کو فنڈ دیا ہے ان میں پاکستان بھی شامل ہے۔  ایڈ ڈیٹا کی رپورٹ کے مطابق اگر پاکستان کو چین سے ملنے والے قرض کا جائزہ لیا جائے تو سنہ 2000 سے لے کر سنہ 2017 تک چین نے پاکستان کو 34 ارب 40 کروڑ ڈالرز کا قرض دیا ہے جس کا بڑا حصہ ملک میں ترقیاتی کاموں کے لیے مختص ہے۔  ایڈ ڈیٹا کا کہنا ہے کہ چین پاکستان کی طرح بہت سے کم اور درمیانی آمدنی والے ممالک کے لیے قرض کے حصول کے لیے پہلا ملک ہے۔ ماضی میں مغربی ممالک کو افریقی ممالک کو قرض کی دلدل میں دھکیلنے پر مجرم قرار دیا جاتا تھا لیکن چین اس قرض کو مختلف طریقے سے دے رہا ہے بجائے اس کے کہ وہ ایک ملک سے دوسرے ملک کو کسی منصوبے کے لیے قرض دے وہ تمام قرضوں کو ریاستی بینکنگ کے قرضوں کی صورت میں دے رہا ہے۔  بہت سے چینی ریاستی ترقیاتی قرضے بھی ضمانت کے طور پر غیر معمولی شرائط کا مطالبہ کرتے ہیں۔ چینی کمپنیاں قرضوں کی واپسی کے لیے قرض لینے والے ممالک کو قدرتی وسائل بیچ کر نقد رقم ادا کرنے کا مطالبہ کرتی ہیں۔


Summary: منی چینجنگ کے کاروبار سے وابستہ افراد کا کہنا ہے کہ کابل میں ڈالر کے مقابلے میں روپے کی بلند شرحِ تبادلہ کے باعث پاکستان سے افغانستان ڈالر لے جانا ایک منافع بخش کاروبار بن چکا ہے۔

درآمدات یا افغانستان سمگلنگ: پاکستان میں ڈالر کی قدر میں تاریخی اضافے کی وجوہات کیا ہیں

پاکستان میں اس وقت ڈالر مقامی کرنسی کے مقابلے میں ملکی تاریخ کی بلند ترین سطح پر موجود ہے اور ایک ڈالر کی قیمت 170 پاکستانی روپوں سے بھی تجاوز کر چکی ہے۔  پاکستان کے روپے کے مقابلے میں ڈالر کی قیمت میں تاریخی اضافے کی ایک بڑی وجہ ملک کا بڑھتا ہوا درآمدی بل ہے جو تجارتی اور جاری کھاتوں کے خسارے میں بے تحاشہ اضافہ کر رہا ہے اور اس کا منفی اثر ملک کے شرح مبادلہ میں روپے پر بہت زیادہ دباؤ کی صورت میں نکل رہا ہے۔  جب ان سے پوچھا گیا کہ کیا افغانستان میں بدلتی ہوئی صورتحال اور ڈالر کی قلت کی وجہ سے پاکستان سے افغانستان ڈالر سمگل ہو رہے ہیں اور اس کا منفی اثر ملکی شرح مبادلہ پر بھی ہو رہا ہے تو گورنر سٹیٹ بینک نے کہا کہ کسی حد تک ڈالر کی افغانستان سمگلنگ بھی روپے کے مقابلے میں ڈالر کی قدر کو بڑھا رہی ہے۔ غیر قانونی منی چینجر کا کام کرنے والے کمال خان افغانستان می ڈالر کی سمگلنگ کے سلسلے میں بتاتے ہیں کہ پاکستان سے افغانستان ڈالر دو رستوں سے جاتا ہے۔  ان کا کہنا ہے کہ یہ سمگلنگ ٹرکوں کے خفیہ خانوں کے ذریعے بھی کی جاتی ہے اور مختصر تعداد میں ڈالروں کی منتقلی کی صورت میں بھی ہوتی ہے جیسے کہ 10 ہزار، 20 ہزار یا 30 ہزار ڈالر مختلف افراد کے ذریعے پاکستان سے افغانستان منتقل کیے جا سکتے ہیں۔  پاکستان سے افغانستان ڈالر کی سمگلنگ اور اس کے پاکستان کے شرحِ مبادلہ پر منفی اثرات کے حوالے سے گورنر سٹیٹ بینک نے اعتراف تو کیا ہے تاہم پاکستان سے افغانستان ڈالر کیوں سمگل ہو رہے ہیں اس کے بارے میں کمال خان نے بتایا کہ اس کی سب سے بڑی وجہ کابل میں ڈالر کی پاکستانی روپے کے مقابلے میں قیمت ہے۔  اُنھوں نے بتایا کہ اس وقت کابل میں ایک ڈالر 178 پاکستانی روپے میں مل رہا ہے۔ اگر پاکستان سے آپ ڈالر 170 اور 171 روپے پر بھی لے جاتے ہیں تو بہت زیادہ پرکشش منافع اس سمگلنگ پر ملتا ہے۔  کمال نے بتایا کہ اس وقت ڈالر 174 سے 175 روپے تک کوئٹہ اور پشاور کی گرے مارکیٹ میں دستیاب ہے اور کراچی اور پنجاب کی گرے مارکیٹ میں تو اس سے بھی کم ریٹ میں ڈالر مل جاتا ہے اور اس کے مقابلے میں کابل میں بہت زیادہ نفع پر ڈالر کی ڈیمانڈ ہے۔  پراچہ نے کہا یہ بات صحیح ہے کہ ڈالر کی سمگلنگ کی ایک وجہ افغانستان میں ڈالر کی کمی ہے اور اس کی بنیادی وجہ امریکہ کی جانب سے نئی طالبان حکومت کے ڈالر اکاؤنٹس کا منجمد کرنا ہے۔  اُنھوں نے بتایا کہ ان درآمدات کی ایک بڑی مقدار افغانستان جا رہی ہے یعنی خوردنی چیزوں کی درآمد صرف پاکستان کے لیے نہیں بلکہ افغانستان کے لیے بھی ہو رہی ہے کیونکہ وہاں پاکستان کے علاوہ کسی اور راستے سے فی الحال کچھ جا نہیں رہا اور اس کا اثر زیادہ درآمدی چیزوں کی صورت میں پاکستان پر پڑ رہا ہے۔


Summary: افغانستان کے سب سے بڑے بینکوں میں سے ایک اسلامک بینک آف افغانستان کے سربراہ سید موسی کلیم ال فلاحی نے کہا ہے کہ افغانستان میں لوگ بڑی تعداد میں بینکوں سے رقم نکال رہے ہیں اور یہ کہ ملک میں بینکنگ کا شعبہ تباہی کے دہانے پر پہنچ گیا ہے۔

افغانستان میں بینکنگ سیکٹر تباہی کے دہانے پر کھڑا ہے: افغان بینک کے سربراہ

افغانستان کے سب سے بڑے بینکوں میں سے ایک اسلامک بینک آف افغانستان کے سربراہ سید موسی کلیم ال فلاحی نے کہا ہے کہ افغانستان میں بینکنگ کا شعبہ تباہی کے دہانے پر پہنچ گیا ہے۔  سید موسی کلیم کا کہنا ہے کہ افغانستان کا مالیاتی شعبہ ایک 'بحران' سے گزر رہا ہے۔  افغانستان میں طالبان کے قبضے کے بعد دبئی منتقل ہو جانے والے سید موسی کلیم نے بی بی سی سے بات کرتے ہوئے بتایا کہ افغانستان میں لوگ 'بڑی تعداد میں بینکوں سے رقم نکال رہے ہیں۔' 'وہاں پر صورتحال ایسی ہے کہ لوگ صرف پیسے نکال رہے ہیں۔ اس کے علاوہ بینک اور کوئی خدمات فراہم نہیں کر رہے ہیں۔'  اگست میں طالبان کے قبضے سے قبل ہی افغانستان میں بینکنگ کا شعبہ زیادہ مستحکم نہیں تھا اور کام کرنے کے لیے وہ بیرونی امداد پر ہی انحصار کرتا تھا۔  سید موسی کلیم نے کہا کہ اس فیصلے کی بنا پر طالبان مالی امداد کے لیے دوسرے راستے تلاش کر رہے ہیں۔  واضح رہے کہ چین نے پہلے ہی اس بات کا عندیہ دیا ہے کہ وہ افغانستان کی تعمیر نو میں حصہ لینے کا خواہشمند ہے اور طالبان کے ساتھ کام کرنے کے لیے تیار ہے۔  چینی ریاست کے زیر انتظام اخبار گلوبل ٹائمز میں شائع ہونے والے ایک حالیہ اداریے میں کہا گیا کہ 'افغانستان کی تعمیر نو میں بڑے تعاون کے امکانات ہیں اور چین اس حوالے سے بڑا اہم کردار ادا کر سکتا ہے۔' ملک میں مہنگائی تیزی سے بڑھ رہی ہے اور ملک کی کرنسی افغانی کی قدر گرتی جا رہی ہے۔ عوام میں شدید بے چینی ہے اور کئی لوگ اپنی نوکریوں سے ہاتھ دھو بیٹھے ہیں اور ان کے پاس کوئی پیسے نہیں ہیں۔  کابل میں ایک بینک کے باہر لوگوں کا جم غفیر ہے اور ایک طالب جنگجو کے پاس سے گزر رہا ہے سید موسی کلیم نے بتایا کہ طالبان کی جانب سے دیے گئے اس بیان کے باوجود کہ خواتین 'کچھ عرصے کے لیے' کام پر واپس نہیں آ سکتیں، کم از کم ان کے بینک میں خواتین نے دوبارہ کام کرنا شروع کر دیا ہے۔  سید موسی کلیم کا بیان پاکستان کے وزیر اعظم عمران خان کے بیان سے مماثلت رکھتا ہے۔ بی بی سی کو دیے گئے ایک حالیہ انٹرویو میں ان کا کہنا تھا کہ اب طالبان دنیا کو ایک قدرے بہتر اور بدلا ہوا چہرا دکھانا چاہ رہے ہیں جو کہ ان کے پہلے دور حکومت سے یکسر مختلف ہے۔  لیکن دوسری جانب خواتین کے حقوق پر کام کرنے والے گروپس اور انسانی حقوق کی تنظیمیں اس بارے میں کہتی ہیں کہ طالبان کے بیانات زمینی حقائق سے مماثلت نہیں رکھتے، جہاں ایسی کئی خبریں سامنے آئی ہیں کہ خواتین اور بچیوں کو نہ کام کرنے دیا جا رہا ہے نہ تعلیم حاصل کرنے سکول جانے کی اجازت ہے۔


کیا چین سوشلزم کے راستے پر واپس جانے کی کوشش کر رہا ہے؟

ملک میں بڑی ٹیکنالوجی کی کمپنیوں پر جاری کریک ڈاؤن بھی اس منصوبے کا ایک حصہ لگتا ہے۔ تو کیا شی جن پنگ واقعی کمیونسٹ منصوبے کے خیال پر یقین رکھتے ہیں؟ اس بارے میں سو فیصد یقین سے کچھ کہنا مشکل ہے لیکن بعض ماہرین کے خیال میں یہ بظاہر ایسا ہی لگتا ہے۔  اس میں یہ امر بھی اہم ہے کہ ملک میں دولت کی دوبارہ تقسیم کے پہلوؤں کے ساتھ ساتھ صدر شی جن پنگ بظاہر اس خیال کے حامی بھی نظر آتے ہیں کہ کمیونسٹ پارٹی کو روز مرہ کی زندگی کے بیشتر پہلوؤں کی طرف دھکیلا جائے جو کہ مقاصد حاصل کرنے کا واحد حقیقت پسندانہ طریقہ ہے۔ اس کی مختلف وجوہات ہو سکتی ہیں۔ شاید وہ مخصوص سیاسی معاملات میں اپنے والد کے خیالات سے بالکل اختلاف کرتے ہیں۔ یا یہ بھی ہو سکتا ہے کہ چین کے صدر کسی ایسے منصوبے پر عمل پیرا ہونے کا ارادہ رکھتے ہوں جو کہ ان کے والد کی ترجیحات سے مختلف ہو اور وہ کسی بھی طرح  ماؤ دور کی پالیسیوں کے قریب بھی نہ ہو۔ جب ان کے والد کو جیل بھیجا گیا تو شی جن پنگ کی عمر اس وقت 15 برس تھی اور انھیں اس عمر میں برسوں کھیتوں میں کام کرنا پڑا تھا۔ اس دوران وہ غار جیسے ایک گھر میں رہتے تھے۔ ان سخت اور مشکل حالات نے یقیناً انھیں سخت بنایا ہے لیکن وہ آسانی سے سیاست سے خصوصاً سخت گیر قسم کی سیاست سے نفرت کر سکتے تھے۔  لہذا اس بات کا اندازہ لگانا مشکل ہے کہ چین میں معاشی سرگرمیوں پر نئے قوانین، نئی پابندیاں یا ضوابط کیا ہوں گے اور یہ معاملہ کہاں تک جائے گا۔ حالیہ کچھ عرصے میں شاید ہی ایک ہفتے کا وقت گزرا ہو جب نئے قوانین لاگو نہیں کیے گئے۔ سچی بات ہے اتنی پابندیاں لگی ہیں کہ ان کا حساب رکھنا بھی مشکل ہو گیا ہے۔  ایسا نہیں ہے کہ یہاں پیداوار کی مختلف سطحوں کو کنٹرول کرنے میں ریاست کا کوئی مسئلہ ہے۔ یہ ماہرین معاشیات کے لیے بحث کرنا ہے کہ سب سے زیادہ موثر کیا ہے۔ یہاں مسئلہ ہمیشہ اچانک غیر یقینی صورتحال کا رہا ہے۔ ایسی غیر یقینی صورتحال میں کوئی کیسے اپنی پائیدار سرمایہ کاری کے فیصلے لے سکتا ہے جب اسے یہ ہی علم نہ ہوں کہ اگلے ایک ماہ میں زمینی حقائق کیا ہوں گے؟  مگر ایک بات یقینی ہے کہ چین میں کسی بھی قسم کی تبدیلی کو صدر شی جن پنگ کے ’مشترکہ خوشحالی‘ کے چشمے سے ہی دیکھا جائے گا۔ اور جب کمیونسٹ پارٹی اس پر عملدرآمد کرتے ہوئے اپنی طاقت کا ایک انچ بھی نہیں چھوڑے گی۔ ایسے حالات میں یا تو آپ اس سب میں شامل ہو سکتے ہیں یا اس کی مخالفت کر کے کچلے جا سکتے ہیں۔


Summary: اس این ایف ٹی کو دبئی کی ایک میوزک پروڈکشن کمپنی تھری ایف میوزک نے خریدا ہے۔ تاہم اس کمپنی نے اس مہنگی خریداری سے متعلق بی بی سی کے پوچھے گئے سوالات کا کوئی جواب نہیں دیا ہے۔

دو سالہ بچی کی ’سائیڈ آئینگ کلوئی‘ نامی میم 74 ہزار ڈالر میں فروخت

انٹرنیٹ پر دو برس کی بچی کلوئی کِلم کی وائرل ہونے والی ایک تصویر جو بعد میں مشہور میم بھی بن گئی کو این ایف ٹی کی صورت میں تقریباً 74 ہزار ڈالر میں فروخت کر دیا گیا ہے۔ یہ میم دبئی کی ایک میوزک پروڈکشن کمپنی نے خریدی ہے۔ خیال رہے کہ این ایف ٹی سے مراد نان فنجیبل ٹوکن ہے۔ یہ ایک خاص قسم کا ڈیجیٹل سرٹیفیکیٹ ہے جو کہ اس بات کی گواہی دیتا ہے کہ کسی تصویر، ویڈیو یا دیگر قسم کے آن لائن مواد کا اصل مالک کون ہے۔ اس تصویر کو دبئی کی ایک میوزک پروڈکشن کمپنی تھری ایف میوزک نے خریدا ہے۔ تاہم اس کمپنی نے اس مہنگی خریداری سے متعلق بی بی سی کے پوچھے گئے سوالات کا کوئی جواب نہیں دیا ہے۔ کیٹی کے مطابق اگر ہم اس میم سیلز کی بنیادی بولی کو دیکھیں تو یہ نئی بولی قدرے کم ہے لیکن ہم اس فروخت پر بہت شکر گزار ہیں۔ ان کے مطابق پیسے کی اپنی دمک ہے لیکن یہ ایک حقیقت ہے کہ ہم نے یہ سب بطور خاندان کیا جو بہت خوشی والی بات ہے۔  فروری میں نیان کیٹ کی این ایف ٹی جس نے انٹرنیٹ پر خوب دھوم مچائی کو تین سو اتھریم پر فروخت کر دیا گیا جو آٹھ لاکھ 80 ہزار ڈالرز سے زیادہ بنتے ہیں۔  کیٹی کلم کا کہنا ہے کہ وہ اتھریئم کو اپنے پاس رکھنا چاہتے ہیں۔ ان کے مطابق جس طرح کرپٹو کرنسی کی قدر میں تیزی سے تبدیلی رونما ہو رہی ہیں ایسے میں ہو سکتا ہے کہ اگلے ہفتے اتھریئم کی قیمت کئی گنا بڑھ جائے۔ تاہم یہ خاندان مستقبل قریب میں کچھ اتھریئم کو فروخت کرنا چاہتا ہے۔  مارچ میں آرٹسٹ بیپل کا این ایف ٹیز کا نیلام گھر کرسٹی چھ کروڑ نوے لاکھ ڈالر میں فروخت ہوا۔ اسی مہینے ٹوئٹر کے بانی جیک ڈورسی نے اپنے پہلے ٹویٹ کا این ایف ٹی 2.9 ملین ڈالر سے زائد کا فروخت کیا ہے۔ رواں برس پاکستان کے کرکٹ کے سابق کھلاڑیوں اور سٹار کرکٹرز وسیم اکرم اور شعیب اختر کی جانب سے بھی اپنی چند کرکٹنگ کیرئر کی تصاویر کی این ایف ٹی حاصل کرنے کا اعلان کیا گیا تھا جبکہ حال ہی میں انٹرنیٹ پر وائرل 'فرینڈشپ اینڈڈ ود مدثر' نامی پاکستانی میم کا این ایف ٹی 52 ہزار ڈالر میں فروخت ہوا تھا۔ اس میم کے خالق گوجرانوالہ سے تعلق رکھنے والے آصف نے حال ہی میں اسے فاؤنڈیشن نامی این ایف ٹی پلیٹ فارم پر نیلامی کے لیے پیش کیا تھا۔ اسے کرپٹو کرنسی میں سرمایہ کاری کی کمپنی میکینزم کیپیٹل کے شریک بانی اینڈریو کینگ نے 20 ایتھر (کرپٹو کرنسی کی قسم) میں خریدا ہے۔ ایتھر کی موجودہ قدرو قیمت کے تحت پاکستانی کرنسی میں یہ رقم قریب 84 لاکھ روپے (قریب 52 ہزار امریکی ڈالر) بنتی ہے۔


درآمد شدہ گاڑیوں کے لیے بینک قرض پر پابندی کی وجہ کیا ہے؟

تاہم اب پاکستان کے سٹیٹ بینک کی جانب سے درآمد شدہ گاڑیوں کے لیے بینکوں کی جانب سے فراہم کیے جانے والے قرضوں پر پابندی عائد کر دی گئی ہے۔ مرکزی بینک کی جانب سے یہ پابندی آٹو فنانسنگ کے لیے اپنے جاری کردہ ضوابط میں ترمیم کے ذریعے لگائی گئی ہے۔  خیال رہے کہ مرکزی بینک کی جانب سے صرف درآمد شدہ گاڑیوں پر بینکوں کی جانب سے فراہم کیے جانے والے قرضے پر ہی صرف پابندی عائد نہیں گئی ہے بلکہ مقامی طور پر تیار ہونے والی گاڑیوں پر بینکوں کی جانب سے فراہم کیے جانے والے قرضوں پر شرائط میں بھی ترمیم کی گئی ہے۔ ترمیم شدہ ضوابط کے تحت اب ان گاڑیوں پر قرضے کی زیادہ سے زیادہ مدت کو سات سال سے پانچ سال کر دیا گیا ہے تو دوسری جانب گاڑی کے لیے دیے جانے والے قرضے کے لیے ڈاؤن پیمنٹ 15 فیصد سے بڑھا کر 30 فیصد کر دی گئی ہے تاہم ترمیم شدہ ضوابط کا اطلاق مقامی طور پر تیار ہونے والی 1000 سی سی تک انجن رکھنے والی گاڑیوں پر نہیں ہو گا۔ سٹیٹ بینک کی جانب سے درآمد شدہ گاڑیوں کی خریداری کے لیے قرضے پر پابندی عائد کیے جانے پر درآمد شدہ گاڑیوں کے ڈیلر اور درآمد کنندہ تشویش کا اظہار کر رہے ہیں تاہم دوسری جانب معاشی امور کے تجزیہ کار نے معیشت میں طلب کی نمو کو معتدل بنانے کے لیے مرکزی بینک کے اقدام کے فیصلے کو بہتر قرار دیا ہے سٹیٹ بینک آف پاکستان نے بھی اپنے بیان میں کہا ہے کہ ضوابط پر نظرِ ثانی کے اقدام سے معیشت میں طلب کی نمو کو معتدل کرنے میں مدد ملے گی، جس سے درآمدی نمو سست ہو گی اور اس طرح توازنِ ادائیگی کو سہار ادیا جائے گا۔ ملک میں درآمد شدہ گاڑیوں پر بینک فنانسنگ کی پابندی پر تبصرہ کرتے ہوئے کراچی میں کار ڈیلر اقبال شاہ نے بتایا کہ ملک میں بکنے والی گاڑیوں میں چالیس سے پچاس فیصد بینکوں کی جانب سے جاری کیے جانے والے قرضے سے خریدی کی جاتی ہیں جن میں مقامی اور درآمد شدہ دونوں گاڑیاں شامل ہیں۔ ان کے اندازے کے مطابق سٹیٹ بینک کے اقدام سے سے گاڑیوں کی خریداری پر پندرہ سے بیس فیصد تک  اثر پڑے گا پاکستان میں بینکوں کی جانب سے گاڑیوں کی خریداری کے لیے دیے جانے والے قرضے کے اعداد و شمار ظاہر کرتے ہیں کہ انھوں نے مجموعی طور پر 326 ارب روپے کا قرضہ دے رکھا ہے تاہم یہ واضح نہیں کہ ان میں سے مقامی طور پر تیار ہونے والی گاڑیوں اور درآمد شدہ گاڑیوں پر کتنا کتنا قرضہ جاری کیا گیا ہے۔ عارف حبیب سکیورٹیز میں انویسٹمنٹ کے تجزیہ کار ارسلان حنیف  نے اس سلسلے میں بتایا کہ گاڑیوں کی خریداری کے لیے بینکوں کی جانب سے قرض میں اوسطاً ہر مہینے 12 ارب روپے کا اضافہ دیکھنے میں آرہا ہے تاہم اس شعبے میں درآمد شدہ گاڑیوں پر جاری کیے گئے قرضے کی شرح کم ہے۔


Summary: بعض پاکستانی معاشی ماہرین نے پاکستان اور افغانستان کے درمیان مقامی کرنسیوں میں تجارت کے اعلان کو مثبت قدم قرار دیا مگر کچھ اسے کوئی قابل ذکر پیشرفت قرار نہیں دیتے۔

کیا پاکستانی کرنسی میں تجارت افغانستان کی معیشت ’کنٹرول‘ کرنے کی کوشش ہے؟

اگرچہ پاکستانی برآمد کنندگان کو افغانستان سے زیادہ آرڈرز موصول ہو رہے ہیں تاہم دونوں ملکوں کے درمیان باہمی تجارت کا حجم کچھ زیادہ نہیں ہے اور یہ صرف 1.2 ارب ڈالر تک محدود ہے۔  اس باہمی تجارت کے شعبے میں ایک نئی پیشرفت اس وقت ہوئی جب پاکستان کے وزیر خزانہ نے سینیٹ کی ایک قائمہ کمیٹی کو بتایا کہ دونوں ملک اب باہمی تجارت مقامی کرنسیوں میں کریں گے۔  یہ تجارت مقامی کرنسیوں میں کب شروع ہو گی، اس کے بارے میں وزیر خزانہ نے وضاحت نہیں کی تاہم خطے میں افغاستان کی بدلتی صورتحال کی وجہ سے اسے اہم پیشرفت قرار دیا جا رہا ہے۔ مقامی کرنسیوں میں باہمی تجارت سے پاکستان میں شرح مبادلہ یعنی ڈالر اور روپے کے درمیان باہمی قدر پر کیا اثر پڑے گا، اس پر کرنسی کے کاروبار اور تجارت سے وابستہ افراد سے اسے ایک مثبت قدم قرار دیا ہے۔ پاکستان کے وزیر خزانہ کی جانب سے دیے جانے والے بیان کے مطابق پاکستان اور افغانستان کے درمیان باہمی تجارت اب مقامی کرنسیوں میں ہو گی۔  پاکستان اور افغانستان کے درمیان مقامی کرنسیوں میں تجارت کیا ممکن ہے، اس پر بین الاقوامی تجارت کے امور کے ماہر اقبال تابش نے ہاں میں جواب دیا ہے۔  تاہم ماہر معیشت ڈاکٹر قیصر بنگالی نے اس سلسلے میں کہا مقامی کرنسیوں میں تجارت کے لیے بہت ساری ادارہ جاتی اور قانونی تبدیلیاں کرنا ہوں گی جن کے بارے میں ابھی حکومت نے کوئی وضاحت نہیں کی کہ وہ یہ کام کیسے کریں گے۔  قیصر بنگالی نے کہا کہ پاکستان نے اس سے پہلے کسی ملک کے ساتھ مقامی کرنسیوں میں باہمی تجارت کا کام نہیں کیا۔ انھوں نے کہا کہ عملی طور پر پاکستان اور افغانستان یہ کیسے کریں گے، اس کا میکینزم ابھی تک واضح نہیں۔ انھوں نے بتایا کہ پاکستان اور افغانستان کے درمیان ایسی چیزوں کی تجارت ہوتی ہے جو انتہائی ضرورت کی ہیں یعنی کھانے پینے کی مصنوعات اور کچھ دوسری چیزیں۔ ’اگر ہم ان کی یہ ضرورت پوری نہیں کریں گے تو کوئی دوسرا ملک یہ چیزیں وہاں بھیج سکتا ہے۔‘  ان کے مطابق پاکستان کی مجموعی بیرونی تجارت میں افغانستان سے تجارت ایک بہت قلیل حصہ ہے۔ ’افغانستان کی معیشت کیا ہے؟ صرف درآمد پر انحصار کرنے والی معیشت جبکہ ان کے پاس بیچنے کو کچھ بھی نہیں ہے۔ افغانستان کی کل برآمدات ڈھائی ارب ڈالر ہیں اور اس کی درآمدات ساڑھے سات ارب ڈالر۔‘  پاکستان کے وزیر خزانہ کی جانب سے افغانستان کے ساتھ تجارت کو مقامی کرنسی میں کرنے کے بیان پر انڈین میڈیا نے اسے پاکستان کی جانب سے افغانستان کی معیشت پر کنٹرول کا ایک اقدام قرار دیا ہے۔  انھوں نے بتایا کہ افغانستان کی معیشت میں ایسا کچھ بھی نہیں ہے کہ جس پر کنٹرول حاصل کر کے پاکستان کوئی فائدہ اٹھا سکے۔


دنیا میں سونا ملکی ذخائر کا حصہ کیوں ہوتا ہے؟

دنیا بھر میں ملکوں کے مرکزی بینکوں کے پاس جہاں ڈالر اور دوسری غیر ملکی کرنسیوں کی صورت میں زرمبادلہ کے ذخائر موجود ہوتے ہیں تو اس کے ساتھ سونا بھی ان ذخائر میں موجود ہوتا ہے۔  سلیم رضا نے بتایا کہ اگرچہ سونا عالمی تجارت کا ایک اہم ذریعہ رہا ہے تاہم آج کے دور میں اس کی قیمت میں بہت زیادہ ردوبدل کی وجہ سے اب یہ عالمی تجارت کے لیے ایک ذریعے کے طور پر کم استعمال ہوتا ہے تاہم یہ مرکزی بینک کے ذخائر کا اہم حصہ ہوتا ہے اور آج بھی ایک قابلِ تجارت ذریعے کے طور پر تسلیم کیا جاتا ہے۔ کراچی میں انسٹیٹیوٹ آف بزنس ایڈمنسٹریشن میں معاشیات کے استاد صائم علی نے اس سلسلے میں بتایا کہ یہ بات صحیح ہے کہ سونے کے ذخائر کا ایک تاریخی پس منظر ہے اور ڈالر نے اس کی جگہ عالمی تجارتی کرنسی کی جگہ لی ہے تاہم اس کی اہمیت پھر بھی برقرار ہے کیونکہ سونا ایک فزیکل اثاثہ ہے اور پیپر کرنسی کے مقابلے میں اس کی قدر آج بھی زیادہ سمجھی جاتی ہے۔  عارف حبیب سیکورٹیز میں معاشی امور کی تجزیہ کار ثنا توفیق نے اس سلسلے میں بتایا کہ کسی ملک کے مرکزی بینک میں جہاں غیر ملکی کرنسیوں کی صورت میں ذخائر رکھے جاتے ہیں تو اسی طرح سونا بھی ذخیرہ کیا جاتا ہے۔  اس کے بارے میں بات کرتے ہوئے ثنا توفیق نے بتایا کہ ایک دور تھا جب ایسا ہوتا تھا کہ کسی ایک ملک کے پاس سونے کے ذخائر کی مالیت کے برابر کرنسی نوٹ چھاپے جاتے تھے تاہم جب سونا مہنگا ہوتا گیا اور اسے بطور ذخائر کا حصہ بنانا مشکل ہوتا گیا تو پھر یہ سلسلہ بند ہو گیا۔  انھوں نے اس کی مثال دیتے ہوئے کہا کہ برصغیر میں سونا گھروں میں زیورات کی صورت میں موجود ہوتا ہے اور جب کوئی گھر بہت زیادہ معاشی مصیبت کا شکار ہو جائے اور اسے کہیں سے مالی وسائل کی امید نہ رہے تو پھر خاندانی زیورات بیچ کر مالی بحران سے نکلا جاتا ہے تاہم یہ عمل ہمارے معاشرو ں میں بہت بدشگون سمجھا جاتا ہے۔  اس بارے میں ثنا توفیق نے کہا مارکیٹ میں سونے کی قیمت اور مرکزی بینک کے پاس سونے کے ذخائر کے درمیان کوئی ربط نہیں اور نہ ہی اس کے ذریعے سونے کی مارکیٹ میں قمیت کو مستحکم یا نیچے لایا جاتا ہے۔  انھوں نے کہا کہ پاکستان میں بھی ایسا ہوتا ہے اور سٹیٹ بینک کے پاس 64 ٹن سونے کے ذخائر کی مالیت 3.8 ارب ڈالر ہے اور یہ مرکزی بینک کے پاس 22 ارب ڈالر سے زائد ذخائر کا حصہ ہیں جن کا سونے کی مقامی مارکیٹ میں قیمتوں سے کوئی تعلق نہیں۔


Summary: ماہرین کے مطابق ٹیکنالوجی کا استعمال ٹیکس اکٹھا کرنے میں ایک مفید ذریعہ ہے لیکن ملک میں ٹیکس کلچر کا فقدان بھی ایک بہت بڑا مسئلہ ہے۔ ایسے میں نادرا کا کیا کردار ہوسکتا ہے؟

کیا حکومت نادرا کے ذریعے ٹیکس چوری روک پائے گی؟

پاکستان کی وفاقی حکومت ملک میں ٹیکس زیادہ جمع کرنے کے لیے ایک نئے اقدام کی طرف بڑھ رہی ہے جس کے تحت شہریوں کی رجسٹریشن کے ادارے نادرا کو ٹیکس کے نظام تک رسائی دی جائے گی۔ نادرا اس ڈیٹا کی بنیاد پر ایک سٹیزن پورٹل بنا کر ملک میں ایسے افراد کی نشاندہی کرے گا جن کی آمدن اور اخراجات تو بے تحاشا ہیں تاہم وہ پاکستان میں ٹیکس ادا نہیں کرتے اور نان فائلر ہیں۔ اسی طرح ایسے افراد جو ملک کے ٹیکس کے نظام میں فائلر کے طور پر تو رجسٹرڈ ہیں تاہم ان کی جانب سے کم ٹیکس ادا کیا جاتا ہے جو ان کے اخراجات سے مطابقت نہیں رکھتا۔  پاکستان میں ٹیکس نیٹ بڑھانے اور زیادہ ٹیکس اکٹھا کرنے کی کوشش کے لیے نادرا کے ساتھ نئے سسٹم کے بارے میں ٹیکس امور سے وابستہ ماہرین کے مطابق یہ ٹیکس نیٹ کو بڑھانے کے لیے کافی مدد فراہم کر سکتا ہے تاہم نادرا کے پاس یہ اختیار نہیں کہ وہ اس ڈیٹا کی بنیاد پر ٹیکس ڈیمانڈ بنا سکے۔  ماہرین کے مطابق ٹیکنالوجی کا استعمال ٹیکس اکٹھا کرنے میں ایک مفید ذریعہ ہے لیکن ملک میں ٹیکس کلچر کا فقدان بھی ایک بہت بڑا مسئلہ ہے جس کے لیے حکومت کو انتظامی طریقوں سے کام لے کر ٹیکس اکٹھا کرنا پڑتا ہے۔ اسلام آباد میں مقیم معاشی امور کی رپورٹنگ کرنے والے صحافی شہباز رانا نے اس سلسلے میں کہا کہ اس سسٹم کا آئیڈیا 2017 کا ہے کہ جس میں شناختی کارڈ اور پاسپورٹ کے استعمال کے ذریعے نادرا کی کافی ساری معلومات تک رسائی ہو جاتی ہے۔  ماہرین کے مطابق ٹیکنالوجی کا استعمال ٹیکس اکٹھا کرنے میں ایک مفید ذریعہ ہے لیکن ملک میں ٹیکس کلچر کا فقدان بھی ایک بہت بڑا مسئلہ ہے حکومت کی جانب سے اس معاشی گروتھ کے لیے 14 شعبوں کو ٹارگٹ کرنے کا منصوبہ ہے تاکہ اس کے ذریعے ملک میں ملازمتوں کے مواقع بڑھائے جائیں اور غربت کا خاتمہ کیا جا سکے۔  یہ منصوبہ ایک ایسے وقت میں پیش کیا گیا ہے جب موجودہ حکومت کی مدت دو سال رہ گئی ہے اور اسے ان دو برسوں میں قلیل مدتی پالیسی پر عمل کر کے معاشی گروتھ کو بڑھانا ہے۔  اس سلسلے میں سب سے زیادہ انحصار ملکی وسائل کو پیدا کرنا ہے جس میں سب سے اہم زیادہ سے زیادہ ٹیکس اکٹھا کر کے بجٹ خسارے کو کم کرنا ہے۔ اور ایسے میں نادرا کے اشتراک سے ٹیکس چوری کو روکنا اسی منصوبے کا حصہ ہے۔ ٹبہ، جو کہ لکی سیمنٹ کمپنی کے سربراہ بھی ہیں، نے کہا کہ نادرا کے ساتھ نظام بھی اسی کوشش کا حصہ ہے کہ ٹیکس نیٹ بڑھایا جائے اور ملکی سطح پر وسائل پیدا ہوں تاکہ بیرونی قرضوں سے چھٹکارا پایا جا سکے۔ انھوں نے کہا کہ بیرونی قرضوں سے نجات ’صرف ملکی سطح پر زیادہ ٹیکس اکٹھا ہونے سے ممکن ہو سکتی ہے۔‘


Summary: یہ پہلا موقع نہیں کہ پاکستان کے وزیراعظم عمران خان ڈاکٹر امجد ثاقب اور اخوّت فاؤنڈیشن کے کام سے متاثر ہوئے ہوں۔

ڈاکٹر امجد ثاقب کا اخوّت فاؤنڈیشن اور ’فلاحی ریاست کے قیام کا سفر‘

پاکستان میں کام کرنے والی فلاحی تنظیم اخوت فاؤنڈیشن کے بانی ڈاکٹر امجد ثاقب کو ایشیا کے معروف اعزازات میں سے ایک، رامون مگسیسے ایوارڈ سے نوازا گیا ہے جس کے بعد وزیراعظم عمران خان نے بھی ان کی تعریف کی ہے۔  ٹوئٹر پر ایک پیغام میں عمران خان نے کہا کہ ریاستِ مدینہ کے ماڈل پر فلاحی ریاست بنانے کے سفر میں ہمیں ڈاکٹر امجد ثاقب کی اس کامیابی پر فخر ہے۔ تاہم یہ پہلا موقع نہیں جب وزیراعظم عمران خان ڈاکٹر امجد ثاقب اور اخوّت فاؤنڈیشن کے کام سے متاثر ہوئے ہوں۔  گذشتہ سال بھی وزیراعظم عمران خان کی توجہ اخوت فاؤنڈیشن کی کامیابی کی جانب مبذول ہوئی تھی اور ڈاکٹر امجد ثاقب کی وزیراعظم سے ان کے دفتر میں ذاتی طور پر ملاقات کے بعد حکومت سے اپنے گھروں کی تعمیر کے لیے دیے جانے والے بلاسود قرضہ جات پروگرام کی مد میں پانچ ارب کی رقم اس کے لیے مختص کی تھی۔  امجد ثاقب صاحب، جو تعلیم کے لحاظ سے ڈاکٹر اور پیشے کے لحاظ سے ایک سرکاری ملازم تھے، نے اپنے چند دوستوں کے ساتھ مل کر 2001 میں اخوت کی بنیاد رکھی۔  ادارے کے ابتدائی دنوں میں ڈاکٹر امجد 10 ہزار روپے تک کی رقم ہی قرض کی مد میں فراہم کر سکتے تھے اور ان کی پہلی قرض خواہ چند خواتین تھیں جو لاہور کی ایک چھوٹی سی آبادی سے تعلق رکھتی تھیں اور اکثر اپنے سینے پرونے کا کام شروع کرنے کے لیے پیسوں کی تلاش میں تھیں۔ ڈاکٹر امجد نے چند ماہ قبل صحافی بینظیر شاہ سے بات کرتے ہوئے کہا تھا کہ 'ابتدائی دنوں میں بھی ہم اس رقم کو بطور خیرات استعمال کرنے کا ارادہ نہیں رکھتے تھے بلکہ اسے بلا سود قرض حسنہ کے طور پر دینا چاہتے تھے۔' ڈاکٹر امجد نے بتایا کہ جو لوگ ماہانہ صرف 30000 روپے کماتے ہیں وہ اس آمدنی کی بدولت اپنے گھر کی تعمیر کے لیے بنک سے قرض حاصل نہیں کر پاتے تھے۔ 'ہم نے وزیراعظم عمران خان  کے سامنے اس منصوبے کو پیش کیا تو وہ پہلے ہی سے کسی اچھے منصوبے کی تلاش میں تھے اس لیے انھوں نے فوراً اس پر حامی بھرلی اور متعلقہ حکومتی محکمے کو اس کی تقسیم کے حوالے سے سکیم کی تیاری کی ہدایات جاری کیں۔' نیا پاکستان ہاؤسنگ پروگرام کی ویب سائٹ کے مطابق پاکستان کو اس وقت مجموعی طور پر ایک کروڑ سے زیادہ گھروں کی قلت کا سامنا ہے جبکہ ویب سائٹ کا یہ بھی کہنا ہے کہ رہائشی صنعت زیادہ تر متوسط اور اپر مڈل کلاس کی ضروریات پوری کرتی ہے۔ ڈاکٹر امجد کا کہنا تھا کہ 'وہ لوگ جو اس تکون کے نچلی سطح پر ہیں، وہ کُل آبادی کا تقریباً 20 فیصد حصہ ہیں اور یہ لوگ زیادہ ترغیر قانونی آبادکاریوں، تجاوزات اور کچی آبادیوں میں رہتے ہیں۔'


Summary: طالبان پر دباؤ ہو گا کہ وہ دوسرے ممالک کے ساتھ اپنی تجارت کے حجم کو برقرار رکھیں تاہم، آنے والے دنوں میں افغانستان پر ممکنہ تجارتی اور دیگر پابندیوں کے پیش نظر، اس کا امکان کم ہے کہ طالبان کے لیے یہ کام آسان ہو گا۔

افغانستان: کیا طالبان پر دیگر ممالک سے تجارت جاری رکھنے کا دباؤ ہوگا؟

طالبان کو افغانستان کا قبضہ حاصل ہوئے ایک ہفتے سے زیادہ ہو گیا ہے، تاہم ابھی تک زیادہ تر ممالک کی طرف سے یہ واضح نہیں ہوا کہ آئندہ بننے والی طالبان حکومت کے ساتھ سفارتی تعلقات کے حوالے سے ان کا مؤقف کیا ہوگا۔  افغانستان دنیا کے کسی بھی ملک کا بڑا تجارتی ساتھی نہیں ہے، اس لیے اگر طالبان حکومت دنیا کے ساتھ اپنے تعلقات خراب کرتی ہے تو اس کے اثرات دیگر ممالک کے مقابلے میں خود افغانستان پر بحیثیت مجموعی بہت زیادہ ہوں گے۔ یوں طالبان پر دباؤ ہو گا کہ وہ دوسرے ممالک کے ساتھ اپنی تجارت کے حجم کو کم از کم اسی سطح پر برقرار رکھیں۔ تاہم، آنے والے دنوں میں افغانستان پر ممکنہ تجارتی اور دیگر پابندیوں کے پیش نظر، اس کا امکان کم ہے کہ طالبان کے لیے یہ کام آسان ہو گا۔  افغانستان میں بحران میں اضافے کے ساتھ دیگر ممالک سے تجارتی تعلقات خراب ہو سکتے ہیں، جس کے بعد وہ اپنی بڑی برآمدی منڈیوں سے ہاتھ دھو سکتا ہے اور اسے کئی ممالک سے درآمدات میں بھی مشکلات کا سامنا ہو سکتا ہے۔  اس سے دوسرے ممالک کے کچھ معاشی شعبے متاثر بھی متاثر ہو سکتے ہیں۔ مثلاً، گذشتہ ہفتے ان خبروں کے بعد کہ طالبان کے آنے سے افغانستان کے ساتھ انڈیا کی تجارت متاثر ہوئی ہے، انڈیا میں خشک میوہ جات کی قیمتوں میں اضافہ ہو گیا ہے۔ خبروں کے مطابق انڈیا 85 فیصد ڈرائی فروٹ افغانستان سے درآمد کرتا ہے۔     اقوام متحدہ کے تجارت سے متعلق اعداد و شمار کے مطابق 2019 میں افغانستان 112 ممالک کے ساتھ تجارتی لین دین کر رہا تھا لیکن اکثر ممالک کی درآمدات اور برآمدات میں افغانستان کے ساتھ ان کی تجارت کا حصہ ایک فیصد سے بھی کم تھا۔   اس کا مطلب یہ ہوا کہ ان ممالک کے ساتھ افغانستان کی تجارت کا حجم اتنا کم ہے کہ اگر افغانستان میں طالبان کے آ جانے سے ان کی تجارت متاثر بھی ہوتی ہے تو ان ممالک کی مقامی منڈیوں میں اس کے اثرات کم ہی ہوں گے۔ اس لحاظ سے دیکھا جائے تو بے شک افغانستان ان ممالک کا بڑا تجارتی ساتھی نہیں ہے لیکن یہ ملک پاکستان اور ازبکستان کے لیے ایک اہم برآمدی منڈی ہے۔ اس کا مطلب یہ ہے کہ طالبان  کا ان ممالک، خاص طور پر انڈیا اور پاکستان کے ساتھ اچھے تعلقات قائم رکھنا افغانستان کی اپنی معیشت کے اچھا ہوگا۔ اگر وہ ایسا نہیں کرتا تو افغانستان اپنی بڑی برآمدی منڈیوں سے ہاتھ دھو سکتا ہے۔   اس لیے افغانستان کے لیے یہ اہم ہے کہ وہ اپنی تجارت جاری رکھنے کے لیے ان ممالک سے اچھے تعلقات برقرار رکھے۔ اگر آنے والے دنوں میں اس کی درآمدات بری طرح متاثر ہوتی ہیں اور افغانستان کو متبادل منڈیوں کی طرف دیکھنا پڑتا ہے، تو ملک میں عام صارفین کے لیے مختلف اشیا کی قیمتوں میں اضافہ ہو سکتا ہے۔


افغانستان میں تبدیلی پاکستانی معیشت پر کیسے اثر انداز ہو سکتی ہے؟

افغانستان میں طالبان کے قبضے کے بعد خطے میں ایک نئی صورت حال نے جنم لیا ہے۔ ہمسایہ ملک ہونے کی وجہ سے افغانستان میں آنے والی تبدیلی سے پاکستان براہ راست متاثر ہوتا ہے اس لیے اکثر ذہنوں یہ سوال موجود ہے کہ مستحکم ہونے کی کوششوں میں مصروف پاکستانی معیشت پر یہ صورت حال کس طرح اثر انداز ہو سکتی ہے۔ یاد رہے کہ پاکستان میں آنے والی سرمایہ کاری جو سٹاک مارکیٹ اور گورنمنٹ سکیورٹیز میں آتی ہے اس میں پچھلے کئی ہفتوں سے کافی کمی دکھائی دے رہی ہے۔ صرف جولائی کے مہینے کے اعداد و شمار کو دیکھا جائے تو پاکستان انویسٹمنٹ بانڈز میں کوئی بیرونی سرمایہ کاری نہیں آئی جس کی وجہ افغانستان میں جون کے مہینے سے شروع ہونے والی طالبان کی پیش قدمی اور اس کے پورے خطے پر اثرات تھے۔ ماہرین معیشت کے مطابق ابھی تک افغانستان میں بڑے پیمانے پر خون ریزی اورخانہ جنگی نہ ہونا پاکستان اور اس کی معیشت کے لیے اچھا ہے تاہم پاکستان کے معاشی اور مالیاتی شعبے صورت حال کا جائزہ لے رہے ہیں کہ مستقبل میں حالات کس کروٹ بیٹھتے ہیں۔ ماہر معیشت ڈاکٹر فرخ سلیم نے کہا کہ 'بانڈزکی قیمتیں گرنے کی وجہ مارکیٹ کا مجموعی ردِعمل تھا کہ سرمایہ کار کس طرح سوچ رہا ہے۔ ایک تو سوچ یہ تھی کہ حالات خراب ہیں اور افغانستان میں خانہ جنگی ہو سکتی ہے جو مہاجرین کو پاکستان کی طرف دھکیل سکتی ہے تاہم ابھی تک جو حالات دکھائی دیے ہیں اس میں کوئی خون خرابہ ہوئے بغیر کابل میں طالبان داخل ہوئے ہیں جس کی وجہ سے پاکستانی معیشت کے لیے بہت زیادہ منفی اثر نہیں ہوا۔ انھوں نے کہا ایک مسئلہ درپیش ہو سکتا ہے جس کی بنیاد وہ قیاس آرائیاں ہیں کہ پاکستان نے طالبان کی مدد کی اور اس کی وجہ سے وہ افغانستان پر اپنا تسلط جمانے میں کامیاب ہوئے۔ اگر یہ تاثر بڑھا کہ پاکستان نے طالبان کی مدد کی تو رسمی اور غیر رسمی طور پر پاکستان پر دباو آ سکتا ہے جو کچھ معاشی پابندیوں کی صورت میں سامنے آ سکتا ہے۔ دوسری جانب آصف ارسلان سومرو نے کہا کہ 'اگرچہ ابھی تک حالات نارمل دکھائی دیتے ہیں تاہم پاکستان کے لیے ایک چیز پریشان کن ثابت ہو سکتی ہے کہ افغانستان کی وجہ سے امریکہ کی پاکستان میں بھی دلچپسی تھی اور اس کی وجہ سے ڈالر آ رہے تھے تاہم اگر اب امریکہ کی دلچپسی ختم ہوتی ہے تو امریکہ اور اس کی اشارے پر چلنے والے عالمی مالیاتی اداروں کی جانب سے آنے والےڈالر کا بہاؤ رک سکتا ہے۔' افغانستان سے پاکستان کی باہمی تجارت کے بارے میں فرخ سلیم نے کہا کہ 'اس کا حجم اتنا زیادہ نہیں ہے کہ افغانستان میں بدلتی ہوئی صورت حال کی وجہ سے ملک کے بیرونی تجارت کے شعبے کو بہت زیادہ اثر پڑے کیونکہ افغانستان جانے والی مصنوعات میں زیادہ تر چیزیں سمگل ہو کر وہاں پہنچتی ہیں۔'


Summary: حکومت کے ترجمان فواد چوہدری نے ٹویوٹا پاکستان کی جانب سے گاڑیوں کی ریکارڈ فروخت کے اعلان پر تبصرہ کرتے ہوئے ’مہنگائی بہت ہے‘ کا ہیش ٹیگ طنزیہ انداز میں استعمال کیا جس کے بعد ان پر تنقید کی جا رہی ہے۔

ٹویوٹا گاڑیوں کی ریکارڈ فروخت: ’سات ہزار افراد نے گاڑیاں خرید کر پاکستان میں مہنگائی کو ہرا دیا‘

یہ جواب ایک سوشل میڈیا صارف نے وفاقی وزیر اطلاعات فواد چوہدری کی اس ٹویٹ کی جواب میں دیا جس میں وفاقی وزیر نے ٹویوٹا پاکستان کی جانب سے پاکستان میں گاڑیوں کی ریکارڈ تعداد میں فروخت ہونے کا اعلان پوسٹ کیا اور ساتھ بطور تبصرہ ’مہنگائی بہت ہے‘ کا ہیش ٹیگ استعمال کیا۔  ٹویوٹا پاکستان کا کہنا ہے کہ کمپنی کے قیام سے اب تک انھوں نے ایک ماہ میں پاکستان میں سب زیادہ گاڑیاں فروخت کرنے کے تمام ریکارڈ توڑ دیے ہیں۔ اعلامیے کے مطابق ’جولائی 2021 میں 6775 یونٹ (گاڑیاں) فروخت کیے گئے جو سنہ 1993 سے اب تک کمپنی کی جانب سے ایک ماہ میں گاڑیوں کی سب سے زیادہ سیلز ہیں۔‘ ٹویوٹا کی جانب سے اس اعلامیے کے جاری ہونے کے بعد حکومتی وزرا اور ترجمانوں نے اسے حکومت کی کامیاب معاشی پالیسی اور ملک کی بہتر ہوتی معیشت کا عکاس ہے۔ مگر کیا حقیقت میں گاڑیوں کی فروخت بہتر معیشت کی عکاس ہے اس کا جائزہ آگے چل کر لیا جائے گا پہلے سوشل میڈیا بحث پر ایک نظر۔ ٹوئٹر پر وزیر اطلاعات فواد چوہدری نے بظاہر ان لوگوں خاص طور پر حزب اختلاف پر طنز کیا جو کہتے ہیں کہ ملک میں مہنگائی بہت زیادہ بڑھ گئی ہے۔ انھوں نے اپنی ٹویٹ میں ’مہنگائی بہت ہے‘ کا ہیش ٹیگ بھی استعمال کیا۔ فواد چوہدری کے اس ٹویٹ کو کئی صارفین نے پسند کیا مگر بہت سے ایسے بھی تھے جو سمجھتے ہیں کہ ملک میں مہنگائی واقعی بڑھ گئی ہے جس میں عام آدمی کا گزر بسر مشکل ہے۔  احمد فراز نے لکھا کہ ’لوئر مڈل کلاس اور غریب لوگوں کو کیا غرض کہ کتنی گاڑیاں بک گئیں۔ ان کو غرض ہے تو اس بات سے کہ ان کے گھر جینے کی بنیادی چیزیں ہیں یا نہیں۔‘ تاہم کچھ لوگ فواد چوہدری سے متفق بھی دکھائے دیے۔ جیسے راجہ علی سلیم کہتے ہیں کہ ’منسٹر صاحب کے پاس ثبوت ہے کہ پاکستان میں مہنگائی نہیں۔‘ پاکستان میں گاڑیوں کی زیادہ فروخت کی وجہ کیا ہے؟ اس سوال پر کہ کیا گاڑیاں زیادہ فروخت ہونے کا مطلب معیشت میں بہتری ہے، ماہرین کا کہنا ہے کہ گاڑیوں کی فروخت میں ایک وجہ شرح سود میں کمی ہے تو اس کے ساتھ اس شعبے میں سرمایہ کار بھی سرگرم ہیں جو گاڑیوں کی بڑی تعداد میں بُکنگ کرا کر انھیں فروخت کر کے منافع کما رہے ہیں۔ اُن کا کہنا تھا کہ سرمایہ کاروں کو ’اس شعبے میں بہت اچھا ریٹرن (منافع) نظر آتا ہے کیونکہ پانچ دس گاڑیوں کی بکنگ کرا کر انھیں اچھے داموں فروخت کرنا ایک منافع بخش کاروبار بن چکا ہے۔‘ ’دوسرا طبقہ کاروباری افراد اور صعنت کاروں کا ہے، جو بڑی لگژری گاڑیوں ایس یو ویز کی خریداری میں بہت زیادہ دلچسپی دکھا رہے ہیں، اور تیسرا طبقہ پاکستان کا کاروباری شعبہ ہے جو اپنے ملازمین کو گاڑیاں دے رہا ہے۔‘


کیا افغانستان کی صورتحال کا پاکستان میں ڈالر کی قدرپر کوئی اثر پڑ رہا ہے؟

پاکستان میں گزشتہ دو مہینوں کے دوران مقامی روپے کے مقابلے میں امریکی ڈالر کی قیمت میں 163 روپے کی سطح تک اضافہ دیکھنے میں آیا ہے اور روپے کے مقابلے میں ڈالر کی قدر میں اضافے کا رجحان مسلسل جاری ہے۔ امریکی ڈالر کے مقابلے میں پاکستانی روپے کی قدر میں گراوٹ سے ملکی شرح مبادلہ عدم توازن کا شکار ہوا ہے اور درآمدی مصنوعات مزید مہنگی ہوئی ہیں۔ امریکی ڈالر کی قدر میں اضافے کے باعث ملکی ضرورت کو پورا کرنے کے لیے بیرون ملک سے منگوائی جانی والے گندم اور چینی کی قیمتوں میں بھی اضافہ ہو گا۔ ڈالر کے مقابلے میں روپے کی قدر میں کمی کے بارے میں کرنسی بازار میں کام کرنے والے افراد مختلف وجوہات بتاتے ہیں جن میں دیگر عوامل کے ساتھ پاکستان کے پڑوس میں افغانستان میں حکومت اور طالبان میں جاری جنگ بھی ہے۔ کرنسی بازار میں کام کرنے والے افراد اور ماہرین کے مطابق افغانستان کی بگڑتی صورت حال نے پاکستان کے بارے میں بھی خدشات کو جنم دے رکھا ہے جس کی وجہ سے ملک میں ڈالر بھی کم آ رہے ہیں۔ جس کی ایک مثال پاکستان انوسٹمنٹ بانڈ میں جولائی کے مہینے میں آنے والی زیرو سرمایہ کاری ہے جو ان کے مطابق عالمی سرمایہ کاروں کی جانب سے محتاط پالیسی کی علامت ہے۔ ملکی کرنسی بازار میں امریکی ڈالر کی قیمت 163 پاکستانی روپے کی حد عبور کر چکی ہے اور اگر اس کا مقابلہ مئی کے مہینے سے کیا جائے تو مقامی کرنسی کے مقابلے میں ڈالر کی قدر میں سات فیصد سے زائد اضافہ ہو چکا ہے۔  ان دو ماہ میں ڈالر کی قیمت ملکی کرنسی کے مقابلے میں گیارہ روپے بڑھ گئی ہے۔ کرنسی کے شعبے کے ماہرین کے مطابق 30 جون 2021 پر مالی سال کا اختتام جاری کھاتوں کے خسارے کے ساتھ ہوا جس نے مقامی کرنسی کو ڈالر کے مقابلے میں کافی کم کیا۔ اس سال جون اور جولائی کے مہینوں میں ڈالر کی قیمت میں ہونے والے اضافے کو کرنسی کے ماہرین مختلف وجوہات سے جوڑتے ہیں جن میں ڈالر کی بڑھتی ہوئی طلب جو درآمدات کے لیے ضروری ہے کیونکہ پاکستان کی درآمدات میں حالیہ مہینوں میں کافی اضافہ دیکھنے میں آیا ہے۔ پڑوسی ملک افغانستان میں گزشتہ کئی ہفتوں سے حکومت اور طالبان کے درمیان جاری لڑائی نے پاکستان کی کرنسی مارکیٹ پر بھی منفی اثرات مرتب کیے ہیں۔ افغانستان میں طالبان کی پیش قدمی اور بگڑتی صورت حال کے باعث پاکستان سے افغانستان جانے والی برآمدات مکمل طور پر رک گئی ہیں تو دوسری جانب خطے کی صورت حال کی وجہ سے غیر ملکی سرمایہ کاری بھی نہیں ہو رہی۔ جو جولائی کے مہینے میں پاکستان انوسٹمنٹ بانڈز یعنی پی آئی بی میں ہونے والی سرمایہ کاری کے اعداد و شمار سے واضح ہے۔


معاشی آزادی کے 30 سال: وہ چار شعبے جنھوں نے انڈیا کو بدل کر رکھ دیا

1991 میں انڈیا میں اقتصادی لبرلائزیشن کا دور شروع ہوا تھا۔ اس کے بعد انڈیا نے متعدد تبدیلیاں دیکھی ہیں۔ یہ تبدیلیاں اتنے بڑے پیمانے پر ہوئیں کہ اس کے بعد پیدا ہونے والی نسل کے لیے 30 سال قبل کے انڈیا کے بارے میں اندازہ لگانا مشکل ہے۔  اس دور میں بعض نامور صحافی اور پروڈیوسر سرکاری ٹی وی چینلز پر اپنے پروگرام پیش کرتے تھے لیکن کسی کے لیے بھی  خود اپنا چینل شروع کرنا ایک خواب تھا۔ 1991 میں اقتصادی لبرلائزیشن کے فیصلے کے بعد، ان پابندیوں کو کم کیا گیا اور نجی ٹی وی چینلز کا خواب حقیقت بن گیا۔ معاشی آزادی کی پالیسی کے عمل میں آنے کے بعد ہی ملک کا بینکنگ سیکٹر بڑھتا گیا۔ اس کا نتیجہ یہ ہوا کہ انڈیا میں آج 22 نجی بینک ہیں جبکہ 27 سرکاری بینک ہیں لیکن حقیقت یہ بھی کہ جو بینک اپنے بل بوتے پر کاروبار کرنے میں ناقص ہیں وہ بڑے بینکوں میں ضم ہو رہے ہیں۔ تاہم، اس عرصے میں بہت سے لوگوں نے نجی بینکوں کے آنے کی مخالفت کی۔ بڑے کاروباری گھرانوں کے بینکوں کی اجازت نہ ہونے کی وجہ سے صنعت کار ناراض تھے۔ تاہم بعد میں مالیاتی اداروں کو ترجیح دینے کا دور بھی شروع ہوا۔ 1991 سے قبل انڈین گھروں میں ٹیلی فون کا ہونا ایک بڑی بات یا دولت مند ہونے کی نشانی سمجھا جاتا تھا۔ آج کی نئی نسل کے لیے یہ تصور کرنا بھی ناممکن ہے کہ لوگ ایک فون کال کرنے یا فون سننے کے لیے ایک دوسرے کے گھروں میں گھنٹوں انتظار کیا کرتے تھے اور ٹیلی فون بوتھ پر قطار لگاتے تھے۔  ویسے میں انڈیا میں مواصلاتی شعبے میں انقلاب کا آغاز 1991 میں نہیں ہوا تھا لیکن یہ حقیقت ہے کہ اس شعبے میں ترقی ہونا تبھی شروع ہو گئی تھی۔ ایئر کارپوریشن ایکٹ، 1953 کے تحت ایک وقت ایسا تھا کہ انڈین فضائی شعبے میں صرف سرکاری ائیر لائن کا غلبہ تھا۔ 1991 میں حکومت نے شہری ہوا بازی کے شعبے کو بھی نجی کمپینوں کے لیے کھولنے کا فیصلہ کیا۔ اس کے لیے 1994 میں ایئر کارپوریشن ایکٹ میں ترمیم کی گئی۔  2003 میں کفائتی ائیرلائن شروع ہوئیں۔ اسی برس ائیر دکن نے اکانومی سروس شروع کی۔ اس کے بعد سپائس جیٹ، انڈیگو، گو ائیر، کنگ فشر جیسی کمپنیوں نے سستے ہوائی سفر کی پیش کش کی۔ انڈیا کے ہوائی اڈوں پر لوگوں کا ہجوم لگنا شروع ہو گیا۔  سپائس جیٹ، کنگ فشر اور سہارا ایئر لائن جیسی کمپنیاں بند ہو چکی ہیں۔ ایئر انڈیا فروخت ہونے کے نہج پر ہے لیکن لبرلائزیشن کے بعد اس شعبے میں جو انقلابی تبدیلی آئی تھی اس نے ایک عام انڈین کو بھی زندگی میں کم از کم ایک بار ہوائی سفر کرنے کا خواب دیکھنے کی اجازت ضرور دی تھی۔


Summary: آج سے 30 برس قبل انڈیا شدید اقتصادی بحران کا شکار اور دیوالیہ پن کے قریب تھا مگر اس وقت کے وزیر اعظم نرسمہا راؤ کا وہ کون سا تاریخی فیصلہ تھا جس نے انڈیا کے معاشی حالات ہمیشہ کے لیے بدل دیے؟

نرسمہا راؤ کا وہ تاریخی فیصلہ جس نے انڈیا کو ایک معاشی قوت میں بدل دیا

اس کے برعکس آزاد معیشت میں نجی کمپنیوں کی آزادی، نجی کاروباری اداروں کی حوصلہ افزائی، حکومتی سرمایہ کاری کو کم کرنے اور اوپن یا آزاد مارکیٹ کو فروغ دینے کا فیصلہ کیا گیا۔ تیس برس قبل انڈیا نے آزاد معیشت کے راستے پر چلنے کے لیے متعدد معاشی اصلاحات کے منصوبوں کا اعلان کیا جو 24 جولائی 1991 کے بجٹ کا ایک اہم حصہ تھے۔ دوسری بات یہ کہ ملک کی خوش قسمتی یہ تھی کہ ہمیں اس وقت وزیر اعظم کی حیثیت سے نرسمہا راؤ جیسا سینئیر لیڈر ملا۔انھوں نے جو اقدامات انتہائی سوچ سمجھ کر اٹھائے اس سے ملک کی حالت اور سمت ہمیشہ کے لیے بدل گئی۔‘ سینئیر صحافی شنکر آئیر کے مطابق ’1988 میں وزیر اعظم راجیو گاندھی کو بین الاقوامی مالیاتی فنڈ نے کہا تھا کہ انڈیا تیزی سے معاشی بحران کی طرف بڑھ رہا ہے چنانچہ آپ اس سے بچنے کے لیے قرض لیں۔ راجیو گاندھی اس مشورے سے متفق تھے لیکن عام انتخابات قریب ہونے کی وجہ سے انھوں نے اس پر توجہ نہیں دی اس وقت ان کی پارٹی کے سینئیر رہنما بھی اس کے لیے تیار نہیں تھے۔‘ تب تک ملک کا معاشی بحران اور سنگین ہو چکا تھا۔ اس دور کو یاد کرتے ہوئے ڈاکٹر منموہن سنگھ نے برسوں بعد سینئیر صحافی شیکھر گپتا کو دیے ایک انٹرویو میں کہا تھا ’انڈیا شدید معاشی بحران کا شکار تھا۔ چندر شیکھر وزیر اعظم بنے اور انھوں نے مجھ سے کہا کہ میں معاشی معاملات میں انھیں صلاح دوں۔ میں نے سوچنا شروع کر دیا کہ کیا کیا جائے؟‘ اقتصادی بحران سے نمٹنے کے لیے چندر شیکھر حکومت کو بین الاقوامی مالیاتی فنڈ سے رجوع کرنا پڑا۔ اس بارے میں صحافی شنکر آئیر کہتے ہیں کہ’پارلیمان میں اکثریت حاصل نہ ہونے کے باوجود انھوں (چندر شیکھر) نے ایک جرات مندانہ فیصلہ کیا۔ آئی ایم ایف میں ہمیں امریکہ سے حمایت نہیں مل رہی تھی۔ جب سبرامنیم سوامی وزیر تجارت تھے تو چندر شیکھر نے ان سے کہا کہ آپ کو امریکی محکمہ خارجہ سے بات کرنی چاہیے اور ان کا تعاون حاصل کرنا چاہیے۔ وزیر خزانہ کے عہدے کے لیے ان کی پہلی پسند ماہر اقتصادیات آئی جی پٹیل تھے لیکن جب انھوں نے نرسمہا راؤ کی پیش کش کو مسترد کر دیا تو ان کی نظر منموہن سنگھ پر پڑی جو کچھ عرصہ قبل ہی وزیر اعظم چندر شیکھر کے اقتصادی مشیر تھے اور بعدازاں وہ یونیورسٹی گرانٹس کمیشن (یو جی سی) کے چئیرمین بن گئے تھے۔ بعض ماہرین کا کہنا ہے کہ کہ اصلاحات کی سست رفتار کو تیز کیا جانا چاہیے جبکہ بعض کا کہنا ہے کہ معاشی اصلاحات کی  وجہ سے معاشرے میں غیر برابری پیدا ہوئی ہے جس کو کم کرنے پر زور دیا جانا چاہئے لیکن کوئی بھی اس سے انکار نہیں کرتا ہے کہ 30 سال قبل جس اقتصادی تاریخ کو رقم کیا گیا تھا اس نے ملک کو ایک بہت بڑی معیشت بنا دیا ہے۔


Summary: چینی کمپنی غضوبہ نے داسو بم دھماکے کے بعد اپنے پاکستانی ملازمین کو نوکری سے فارغ کرنے کا فیصلہ واپس لے لیا ہے۔ داسو میں ہونے والے دھماکے سے فقط 500 میٹر دوری پر موجود چینی کمپنی کے برسین کیمپ کے زنگ آلود گیٹ پر اب ایک نیا نوٹس چسپاں کر دیا گیا ہے۔

داسو حادثہ: چینی کمپنی نے پاکستانی ملازمین کو نوکری پر بحال کر دیا

چینی کمپنی غضوبہ نے داسو دھماکے کے بعد اپنے پاکستانی ملازمین کو نوکری سے فارغ کرنے کا فیصلہ واپس لے لیا ہے۔ داسو میں ہونے والے دھماکے سے فقط 500 میٹر دوری پر موجود چینی کمپنی کے برسین کیمپ کے زنگ آلود گیٹ پر اب ایک نیا نوٹس چسپاں کر دیا گیا ہے۔ ہائیڈرو پاور پراجیکٹ کا کام معطل کرنے اور ملازمین کو فارغ کرنے کا اطلاع نامہ اتار کر یہ نوٹس لگایا گیا ہے کہ مجاز اتھارٹی نے اس حوالے سے جاری پہلے فیصلے کی منظوری نہیں دی اور اسے کالعدم قرار دے دیا گیا ہے۔ اب تمام  پاکستانی ورکرز جن کی تعداد 1900 کے قریب ہے جن میں 700 کنٹریکٹ ملازمین ہیں۔ ان تمام ان کنریکٹ ملازمیں کو داسو ہاییڈرو پاور پراجیکٹ میں ملازمت پر بحال کر دیا گیا ہے۔  چینی کمپنی نے اپنے پراجیکٹ کی سائٹ پر جاری کام تو 14 جولائی کی صبح ساڑھے سات بجے داسو میں پیش آنے والے دھماکے کے بعد روک دیا تھا تاہم کمپنی نے باضابطہ طور پر کام معطل کرنے کا اعلان تیسرے روز ایک تحریری نوٹس کی صورت میں کیا۔  ایک اعلیٰ عہدے دار نے بی بی سی کو بتایا کہ پہلا نوٹیفکیشن دو بار تیار کیا گیا ابتدائی نوٹس میں فارغ کیے جانے والے پاکستانی ملازمین کو گریجویٹی دینے کا ذکر نہیں تھا لیکن دن دو بجے تیار ہونے والے اس نوٹیفکیشن میں ترمیم کی گئی اور سوا پانچ بجے گیٹ پر دوسرا نوٹس چسپاں کر دیا گیا۔ ملازمت کا کنٹریکٹ معطل ہونے کے بعد ایک مزدور نے بی بی سی کو بتایا کہ انھیں اسی تنخواہ پر ہی آس تھی اور انھوں نے اپنی متوقع تنخواہ کے حساب سے دو تنخواہوں میں ادائیگی پر قربانی کا جانور خریدا تھا ’اب نہیں معلوم وہ پیسے کہاں سے لا کر قرض چکائیں گے۔‘  علاقے کے مکین بتاتے ہیں کہ تین روز سے صبح سے لے کر شام تک ہمارا مرکزی راستہ وی آئی پی موومنٹ کی وجہ سے بند رہتا ہے۔ فضا میں ہیلی کاپٹرز کی پروازیں بتاتی ہیں کہ داسو واقعے کے بعد پاکستانی اور چینی حکام مسلسل رابطوں میں ہیں اور واقعے کی چھان بین کے علاوہ آنے والے عرصے کے لیے بھی سوچ رہے ہیں۔   سینکڑوں ملازمین کا روزگار تو بحال کرنے کا اعلان کر دیا گیا ہے لیکن سوال یہ ہے کہ پاکستان کی معیشت کے لیے اس اہم منصوبے کے کام کی بحالی اور تسلسل کے لیے سکیورٹی کی کیا منصوبہ بندی کی جائے گی۔ اور یہ بھی کہ کیا پاکستان چینی حکام اور یہاں کام کرنے والی کمپنیوں کو تحفظ کا احساس دلانے میں کامیاب ہو سکے گی۔  غضوبہ کمپنی کے ایک عہدے دار نے دونوں نوٹیفکیشنز کے حوالے سے گفتگو کرتے ہوئے بتایا کہ علاقے میں اس پراجیکٹ سے 30 سے 40 فیصد لوگوں کو روزگار ملا ہے لیکن ملازمتیں ختم کرنے کی خبر پر سب لوگوں بہت مضطرب تھے۔


Summary: ریٹائرمنٹ کے بعد قومی بچت سکیموں میں سرمایہ کاری ایک معقول نفع کمانے کا پرکشش ذریعہ تھا تاہم ٹیکس کی شرح بڑھنے سے اس آمدنی میں کٹوتی ہوگی اور وہ بھی ایک ایسے وقت میں جب مہنگائی کی شرح بلندی کی جانب گامزن ہے۔

قومی بچت سکیموں کے منافع پر ٹیکس میں اضافہ، پنشنروں اور بوڑھے افراد کے لیے کتنا نقصان دہ؟

ان افراد کے پاس سرکاری ملازمت سے ریٹائرمنٹ کے بعد قومی بچت سکیموں میں سرمایہ کاری کر کے ایک معقول نفع کمانے کا پرکشش ذریعہ تھا تاہم ٹیکس کی شرح بڑھنے سے ان کی آمدنی میں کٹوتی ہوگی اور وہ بھی ایک ایسے وقت میں جب مہنگائی کی شرح بلندی کی جانب گامزن ہے۔ واضح رہے کہ حکومت کی جانب سے قومی بچت سکیموں سے حاصل ہونے والے نفع پر ٹیکس کی شرح بڑھانے کا اقدام اس وقت اٹھایا گیا ہے، جب ان سکیموں میں پچھلے کچھ عرصے سے سرمایہ کاری میں کمی واقع ہوئی ہے۔ جس کے پس پردہ بہت سارے عوامل ہیں جن میں سے ایک اینٹی منی لانڈرنگ کے قوانین میں سختیاں بھی شامل ہیں، جس نے اس شعبے میں بھی سرمایہ کاری کو متاثر کیا ہے۔  حکومت کی جانب سے قومی بچت سکیموں پر ٹیکس کی شرح بڑھانے سے کون سے سرمایہ کار متاثر ہوں گے؟ اس بارے میں ماہرین کا کہنا ہے کہ ان سکمیوں میں زیادہ تر چھوٹے سرمایہ کار ہوتے ہیں جو ایک ایک ریگولر اور محفوظ منافع چاہتے ہیں۔ ان کے مطابق ان سرمایہ کاروں میں بوڑھے افراد، بیواؤں، پنشنرز کے ساتھ وہ افراد بھی شامل ہیں جو سرمایہ کاری کے دوسرے ذرائع جیسے سٹاک مارکیٹ یا بینکوں میں پیسہ نہیں لگاتے کیونکہ سٹاک مارکیٹ ایک رسکی بزنس ہے تو دوسری جانب بینکوں کے مقابلے میں قومی بچت سکیمیں سرمایہ کاری کے لیے زیادہ پرکشش ذریعہ رہی ہیں۔ ماہر ٹیکس امور ڈاکٹر اکرام الحق نے حکومت کی جانب سے قومی بچت سکیموں سے حاصل ہونے والے منافع پر ٹیکس کی شرح بڑھانے کو ایک منفی پیش رفت قرار دیا ہے اور ان کے مطابق یہ اقدام ان سکیموں پر سرمایہ کاری کی حوصلہ شکنی کرے گا۔ انھوں نے وضاحت کرتے ہوئے کہا اگرچہ بہبود سرٹیفکیٹ، پنشنرز سرٹیفکیٹ پر ٹیکس کی شرح میں اضافہ نہیں کیا گیا ہے تاہم یہ لازمی نہیں ہے کہ ضعیف افراد اور بیوہ خواتین صرف ان دو سرٹیفکیٹس میں سرمایہ کاری کریں گے۔ قومی بچت سکمیوں میں زیادہ تر سرمایہ کاری کرنے والے افراد چھوٹے سرمایہ کار ہیں جنھیں سالانہ منافع پانچ لاکھ سے کم ملتا ہے اور ان میں اکثریت نان فائلر کی ہے جو 30 فیصد ٹیکس ادا کرنے کے پابند ہوں گے۔ ان افراد کے ٹیکس فائلر نہ ہونے کی ایک وجہ یہ بھی ہے کہ ایسے افراد نے جب ان سکیموں میں پیسہ لگایا تھا تو اس وقت ملک میں ٹیکس ریٹرن اور فائلر بننے کا رجحان کم تھا اور اس میں اس وقت اضافہ دیکھنے میں آیا جب حکومت نے فائلر بننے پر رعایتیں دینے کا اعلان کیا، جیسے کہ گاڑی، مکان اور بینک ٹرانزیکشن پر فائلر ہونے کی صورت میں رعایتیں حاصل ہوتی ہیں۔


نرسمہا راؤ کے وہ اقدامات جنھوں نے انڈیا کے معاشی مستقبل کا رخ طے کیا

اس وقت انڈیا کے زرمبادلہ کے ذخائر کی حالت ایسی تھی کہ اگست 1990 تک یہ کم ہو کر صرف تین ارب ڈالر سے کچھ تھوڑا زیادہ رہ گئے تھے۔ جبکہ جنوری 1991 میں انڈیا کے پاس صرف 89 ملین ڈالر کا زرمبادلہ رہ گیا تھا۔ اس کی دوسری وجہ یہ تھی کہ کویت پر عراق کے حملے کی وجہ سے انڈیا کو اپنے ہزاروں کارکنوں کو واپس وطن لانا پڑا اور نتیجہ یہ ہوا کہ ان کے ذریعہ بھیجے جانے والا زرمبادلہ مکمل طور پر بند ہو گیا۔ اس کے علاوہ 80 کی دہائی میں انڈیا کی طرف سے لیے گئے مختصر مدتی قرضوں پر سود کی شرح میں اضافہ ہوا تھا اور اگست 1991 تک افراط زر 16.7 فیصد تک بڑھ گیا تھا۔ نرسمہا راؤ کی سوانح عمری 'ہاف لائن ۔ نرسمہا راؤ نے انڈیا کو کیسے تبدیل کیا' کے مصنف ونے سیتاپتی نے لکھا: 'یہ گاڑیاں 21 ٹن سونے سے لدی ہوئی تھیں۔ قافلہ 35 کلومیٹر کے فاصلے پر سحر ہوائی اڈے پر رک گیا، جہاں اسے لینے کے لیے ایک کارگو ایئر لائن کا طیارہ کھڑا تھا۔ یہ سونا لندن پہنچایا گیا تھا اور اسے بینک آف انگلینڈ کے سیل میں رکھا گیا تھا۔ بدلے میں نرسمہا راؤ حکومت کو ملنے والے ڈالروں نے ہندوستان کو اس کے ذریعہ لیے گئے قرضوں کی ادائیگی میں تاخیر کرنے کی اجازت دی۔ لیکن نرسمہا راؤ نے، جن کے پاس خود یہ وزارت تھی، خود کو اس سے دور رکھا۔ اس پالیسی کا سب سے اہم جملہ یہ تھا :'اب سے تمام صنعتوں میں لائسنس دینے کی شرط ختم کردی گئی ہے۔ صرف 18 صنعتوں میں، جن کی تفصیلات کو ضمیمہ میں دیا گیا ہے، لائسنس دینے کی شرط جاری رہے گی۔' جے رام رمیش لکھتے ہیں کہ 'اپنی تقریر کے دوران انھوں نے بار بار اسی خاندان کا نام لیا جس کی پالیسیاں اور نظریے کو وہ اپنے بجٹ کے ذریعے تبدیل کر رہے تھے۔ منموہن سنگھ نے اپنے بجٹ میں کھادوں پر دی جانے والی سبسڈی میں نہ صرف 40 فیصد کمی کی بلکہ چینی اور ایل پی جی سلنڈروں کی قیمتوں میں بھی اضافہ کیا۔ انہوں نے اپنی تقریر کا اختتام فرانسیسی مصنف اور شاعر وکٹر ہیوگو کی مشہور لائن سے کیا، 'کوئی بھی اس خیال کو روک نہیں سکتا جس کا وقت آ گیا ہے۔' اگلے سال کے وسط تک انڈیا کے زرمبادلہ کے ذخائر معمول پر آ چکے تھے۔ نرسمہا راؤ کی سیاسی بصیرت کے بغیر، جس میں انہوں نے 'تبدیلی' کے عنصر پر توجہ دی، جواہر لال نہرو کے زمانے سے لے کر اب تک کی سب سے بڑی معاشی اصلاحات کی کامیابی کا سوال ہیں پیدا نہیں ہوتا۔


Summary: خبر رساں ایجنسی روئٹرز کے مطابق اس منصوبے کی افتتاحی تقریب سے خطاب کرتے ہوئے صدر اردوغان کا کہنا تھا کہ ’ہم اس پراجیکٹ کو استنبول کے مستقبل کو بچانے کے طور پر دیکھتے ہیں۔ ہم ترکی کی ترقی کی تاریخ میں ایک نئے باب کا اضافہ کر رہے ہیں۔‘

استنبول کینال پراجیکٹ: ’یہ کسی فوارے کا نہیں اس صدی کے بڑے نہری منصوبے کا آغاز ہے‘

ترکی کے صدر طیب اردوغان نے 26 جون کو متنازع ’استنبول کینال‘ (یعنی نہر استنبول) پراجیکٹ کا افتتاح کر دیا ہے۔ اس منصوبے پر 15 ارب ڈالر لاگت آئے گی۔ خبر رساں ایجنسی روئٹرز کے مطابق اس منصوبے کی افتتاحی تقریب سے خطاب کرتے ہوئے صدر اردوغان کا کہنا تھا ’ہم اس پراجیکٹ کو استنبول کے مستقبل کو بچانے کے طور پر دیکھتے ہیں۔ ہم ترکی کی ترقی کی تاریخ میں ایک نئے باب کا اضافہ کر رہے ہیں۔‘ صدر اردوغان نے منصوبے کا افتتاح اس پراجیکٹ میں شامل ایک بڑے پُل کا سنگ بنیاد رکھ کر کیا۔ اس بڑے منصوبے کا مقصد آبنائے باسفورس سے گزرنے والے تجارتی جہازوں کے دباؤ کو کم کرنا اور تجارتی مقاصد کے لیے ایک متبادل بحری روٹ فراہم کرنا ہے۔ صدر اردوغان کا مزید کہنا تھا کہ یہ منصوبہ استنبول کے عوام کی زندگیوں کو محفوظ کرنے کے لیے ضروری ہے۔ ’یہ کسی فوارے کی افتتاحی تقریب نہیں بلکہ یہ اس صدی کے بڑے نہری منصوبے کا آغاز ہے۔‘ صدر اردوغان نے پہلی مرتبہ اپریل 2011 میں اس منصوبے کا اعلان کیا تھا اور اسے ’بڑے بجٹ کے کریزی منصوبے‘ کی حیثیت سے سراہا تھا اور دعویٰ کیا تھا کہ اس کا موازنہ پاناما یا سوئز کینال سے نہیں کیا جا سکتا ہے (یعنی یہ ان دونوں منصوبوں سے بہتر اور بڑا منصوبہ ہے)۔ روئٹرز کے مطابق صدر اردوغان کی جانب سے پُل کا سنگ بنیاد رکھے جانے کے بعد وہاں موجود مزدوروں نے 1.6 کلومیٹر طویل پُل کے پلرز میں کنکریٹ بھرا جبکہ اس موقع پر موجود ہجوم میں شامل افراد ترکی کے پرچم لہراتے رہے۔ اس نہر کے منصوبے کی سرکاری ویب سائٹ پر اس نہر کو بنانے کی وجہ بیان کرتے ہوئے کہا گیا ہے کہ آبنائے باسفورس کی بحری ٹریفک، بڑے جہازوں کی بڑی تعداد، جو 'خطرناک' مواد وہ لے کر جاتے ہیں، استنبول شہر کے لیے ایک بڑا خطرہ ہے۔ رواں برس اپریل میں ترکی کی بحریہ کے 10 ریٹائرڈ ایڈمرلز کو صدر طیب اردوغان کے ’استنبول کینال‘ منصوبے پر کھلے عام تنقید کرنے کے الزامات کے تحت پر حراست میں لیا گیا تھا۔ اس گرفتاریوں کے بعد ترک سیاست میں ایک بھونچال آ گیا تھا۔ حراست میں لیے جانے والے یہ افراد ان 104 ریٹائرڈ ایڈمرلز میں شامل تھے جنھوں نے ایک مشترکہ خط پر دستخط کیے تھے جس کے ذریعے ترک حکومت کو متنبہ کیا گیا تھا کہ نہر کے اس منصوبے سے آبنائے باسفورس پر بین الاقوامی معاہدے کی خلاف ورزی ہو سکتی ہے۔ ترکی کے صدر اردوغان نے افسران کے اس اعلامیے کو ’بدتمیزی‘ قرار دیتے ہوئے کہا تھا کہ اس (خط) سے ’بغاوت کی بو‘ آ رہی ہے۔


Summary: بلقان کا خطہ تاریخی طور پر یورپ اور امریکہ کے زیرِ اثر رہا ہے مگر اب چینی منصوبے اور اس کے قرضوں نے ان ممالک کو چین کے زیرنگیں کر دیا ہے۔ 2019 میں 22 ممالک نے اقوامِ متحدہ کو خط لکھا اور چین کی جانب سے اویغور برادری پر مبینہ تشدد کے الزامات عائد کیے مگر اس خط پر بلقان خطے کے کسی رکن ملک نے دستخط نہیں کیے۔

مشرقی یورپ کے ممالک کیسے چین کے قرضوں کے جال میں پھنسے

گذشتہ کچھ برسوں میں چین خطہ بلقان میں ایک اہم کردار بن کر ابھرا ہے۔ بلقان کا خطہ تاریخی طور پر یورپ اور امریکہ کے زیرِ اثر رہا ہے۔ ماضی میں اس پہاڑی خطے کے زیادہ تر ممالک نے مغربی یورپ تک چین کی نئی شاہراہِ ریشم کے دہانے کا کردار ادا کیا ہے۔  چین کا نیا شاہراہِ ریشم کا منصوبہ پانچ برِ اعظموں پر پھیلے انفراسٹرکچر پراجیکٹس کا ایک نہایت پرعزم منصوبہ ہے۔ مگر حال ہی میں دو کروڑ 80 لاکھ آبادی والے ملک لیتھوانیا نے چین پر کئی سنگین الزامات لگاتے ہوئے خود کو اس فورم سے علیحدہ کر لیا ہے۔  مونٹینیگرو کا معاملہ شاید سب سے زیادہ حیران کُن ہے۔ سنہ 2014 میں مونٹینیگرو اور چین کے ایگزم بینک نے نو کروڑ 40 لاکھ ڈالر کے ایک ترجیحی قرضے کے معاہدے پر دستخط کیے۔ اس قرض کا مقصد 41 کلومیٹر طویل شاہراہ کی تعمیر تھا۔  اس منصوبے کے ناقدین نے شروع ہی سے خبردار کیا تھا کہ اس منصوبے سے کوئی منافع حاصل نہیں ہو گا۔ اب سربیا کے ہفتہ وار اخبار وریم نے خبردار کیا ہے کہ اس پراجیکٹ نے اس چھوٹے سے ملک کی خود مختاری کو خطرے میں ڈال دیا ہے۔ مونٹینیگرو کی آبادی چھ لاکھ 22 ہزار کے قریب ہے۔  مشرقی یورپ کے بلقان ممالک میں چین کی دیگر متنازع سرمایہ کاریوں میں سربیا کے مرکزی سٹیل کارخانے زیلیزارا سمیدریوو کی خریداری، بڈاپسٹ سے بلغراد تک ایک ریلوے پراجیکٹ اور بوسنیا اینڈ ہرزیگووینا میں ایک بڑے تھرمل پاور پلانٹ کا قیام شامل ہے۔ ریل پراجیکٹ پر اقتصادی طور پر ممکن ہونے کے حوالے سے تحفظات ہیں تو ماہرینِ ماحولیات کو تھرمل پاور پلانٹ کے حوالے سے خدشات ہیں۔  اس نے مغربی بلقان خطے کو جغرافیائی اعتبار سے ایک زیادہ سٹریٹجک اہمیت کا حامل خطہ بنا دیا ہے۔ ان ممالک میں آج اپنا اثر و رسوخ بڑھانے کا مطلب کل دنیا میں اہم اقتصادی اور سیاسی معاملات کو کنٹرول میں رکھنا ہے۔  اس خطے میں چین کے ثقافتی اثر و رسوخ کی سب سے بڑی مثال کنفیوشس انسٹیٹیوٹ کا پھیلاؤ ہے۔ یہ ادارہ چینی حکومت کے زیرِ انتظام ہے اور دنیا بھر میں ثقافتی اور لسانی پروگرام منعقد کرواتا ہے۔  اُنھوں نے کہا: 'مغربی بلقان کے ممالک کو یورپی یونین کی جانب سے ویکسین کی فراہمی نہ ہونے کے باعث چین یہ خلا پر کر رہا ہے۔'  اس کے علاوہ مستقبل میں اس دوستی سے لگائی گئی امیدوں اور یورپ اور ان ممالک میں اٹھائے گئے اقدامات کے علاوہ چین کے بلقان ممالک پر اثر و رسوخ نے اسے سفارتی محاذ پر کامیابی دی ہے۔  سنہ 2019 میں 22 ممالک نے اقوامِ متحدہ کی انسانی حقوق کونسل کو خط لکھا اور چین کی جانب سے اویغور برادری پر مبینہ تشدد کے الزامات عائد کیے، مگر اس خط پر بلقان خطے کے کسی رکن ملک نے دستخط نہیں کیے۔


Summary: پاکستان میں تحریک انصاف کی وفاقی حکومت نے اسکوک بانڈز کے ذریعے ملک کے ہوائی اڈے اور موٹرویز کو گروی رکھ کر قرضہ حاصل کرنے کے منصوبے کی منظوری دی ہے۔ پاکستان تحریک انصاف کی حکومت ملک کی پہلی حکومت نہیں ہے جو اسکوک بانڈ کی ذریعے قرضہ حاصل کرنے کی پالیسی پر کاربند ہے۔

وفاقی حکومت نے کون سے اثاثے گروی رکھ کر قرض حاصل کرنے کی منظوری دی؟

پاکستان کی وفاقی کابینہ نے سکوک بانڈز کے ذریعے ملک کے ہوائی اڈے اور موٹرویز کو گروی رکھ کر قرضہ حاصل کرنے کے منصوبے کی منظوری دی ہے۔  پاکستان تحریک انصاف کی حکومت ملک کی پہلی حکومت نہیں ہے جو سکوک بانڈ کی ذریعے قرضہ حاصل کرنے کی پالیسی پر کاربند ہے۔ ماضی میں پاکستان پیپلز پارٹی اور پاکستان مسلم لیگ نواز کے ادوار میں بھی سکوک بانڈز کے ذریعے قومی اثاثے گروی رکھ کر قرضہ حاصل کیا گیا تھا۔  سنہ 2008 کے بعد وفاق میں حکومت بنانے والی پاکستان پیپلز پارٹی، پاکستان مسلم لیگ نواز اور پاکستان تحریک انصاف کی حکومتوں نے سکوک بانڈز جاری کر کے قرض حاص کرنے کی پالیسی اپنائی ہے۔  سکوک بانڈ کے ذریعے قرض حاصل کرنے کے لیے اثاثے کا انتخاب کیسے جاتا ہے کے بارے میں محمد سہیل نے بتایا کہ اس میں اس اثاثے کی ویلیو دیکھی جاتی ہے تو اس کے ساتھ اس کا لیگل ٹائٹل بھی دیکھا جاتا ہے کہ اس میں کوئی مسئلہ تو نہیں ہے اور اس کے لیے حکومت کے شریعت مشیران حکومت کو تیکنیکی مشاورت فراہم کرتے ہیں۔  پاکستان میں اقتدار میں رہنے والی سیاسی جماعتوں کی جانب سے قومی اثاثے گروی رکھ کر قرض حاصل کرنے کی پالیسی پر ان جماعتوں کا موقف حکومت اور اپوزیشن میں مختلف رہا ہے۔ وفاقی کابینہ کی جانب سے سکوک بانڈز کے اجرا کے لیے اثاثے گروی رکھنے کی منظوری کے بعد مسلم لیگ نواز کے رہنما اور سابقہ وزیر اطلاعات پرویز رشید نے سماجی رابطے کی ویب سائٹ پر حکومت کا تنقید کا نشانہ بناتے ہوئے کہا کہ نواز شریف کے بنائے ہوئے اثاثوں، موٹر ویز اور ہوائی اڈوں کو گروی رکھ کر حکومت سکوک بانڈز فروخت کر کے قرض حاصل کرے گی۔ مسلم لیگ نواز کے سیکریٹری جنرل اور اس کی حکومت میں وفاقی وزیر برائے منصوبہ بندی و ترقی احسن اقبال نے کہا ہے کہ پاکستان تحریک انصاف نے ہماری حکومت میں سکوک بانڈز کے جاری کرنے پر بہت سخت مخالفت کی تھی کہ یہ قومی اثاثے گروی رکھ کا قرض حاصل کر رہے ہیں۔ انھوں نے کہا کہ ہمیں تحریک انصاف کی حکومت کے سکوک بانڈ جاری کرنے پر کوئی اعتراض نہیں لیکن ایک پہلو بہت تشویشناک ہے کہ یہ قرض لینے کی ایک اندھی پالیسی پر کاربند ہیں جس نے معیشت کو برا حال کر دیا ہے۔  مسلم لیگ نواز کے دور میں اسکوک بانڈ کے ذریعے قرض حاصل کرنے کی پالیسی کو تحریک انصاف کی جانب سے تنقید کا نشانہ بنانے اور اب خود یہ راستہ اختیار کرنے کے سوال پر ڈاکٹر سلمان شاہ نے کوئی جواب نہیں دیا۔ قومی اثاثے گروی رکھ کر قرض حاصل کرنے کی پالیسی پر بات کرتے ہوئے ڈاکٹر صدیقی نے کہا کہ ملک کو چلانے کا صحیح طریقہ تو یہ ہے کہ ٹیکس زیادہ اکٹھا ہو اور اس کے ساتھ قومی بچت اور سرمایہ کاری ہو۔


کیا سعودی عرب سے مؤخر ادائیگی پر تیل کی فراہمی پاکستان میں تیل کی قیمتوں میں کمی لا پائے گی؟

سعودی عرب کی جانب سے پاکستان کو مؤخر ادائیگی پر تیل کی فراہمی کی سہولت پہلی بار نہیں دی جا رہی اور ماضی میں بھی یہ سہولت پاکستان کو چند مرتبہ فراہم کی گئی۔ تاہم 1.5 ارب ڈالر مالیت کے تیل کی مؤخر ادائیگی پر فراہمی اس لحاظ سے اہمیت کی حامل ہے کہ یہ پاکستان اور سعودی عرب کے درمیان باہمی تعلقات میں گرم جوشی کے واپس آنے کی عکاسی کرتی ہے جن میں کچھ عرصہ قبل کچھ رنجش اور تلخی پیدا ہو گئی تھی جس کی وجہ سے سعودی عرب نے تحریک انصاف کے دور حکومت میں دی جانے والی تین ارب ڈالر کی مؤخر ادائیگی پر تیل کی فراہمی معطل کر دی تھی۔ سعودی عرب کی جانب سے پاکستان کو مؤخر ادائیگی پر تیل کی فراہمی دونوں ممالک کے باہمی تعلقات میں بہتری کی نشاندہی تو کرتی ہے تاہم ماہرین اور معاشی تجزیہ کاروں کے مطابق عام افراد کے لیے اس سہولت میں ایسا کچھ نہیں جس کی بنیاد پر اسے تیل کی مقامی قیمتوں میں کوئی ریلیف مل سکے۔  تحریک انصاف کی حکومت کے برسر اقتدار آنے کے بعد سنہ 2018 کے اواخر میں سعودی عرب کی جانب سے پاکستان کو زرمبادلہ ذخائر کے مستحکم رکھنے کے لیے تین ارب ڈالر کے ڈیپازٹ فراہم کیے گئے تو اس کے ساتھ 3.2 ارب ڈالر کی تیل کی فراہمی مؤخر ادائیگی پر کرنے کا معاہدہ بھی طے پایا تھا۔  توانائی کے شعبے پر کام کرنے والے انگریزی اخبار کے نامہ نگار خلیق کیانی نے بی بی سی اردو کو بتایا کہ مؤخر ادائیگی پر 3.2 ارب ڈالر تیل کی فراہمی کا معاہدہ طے پایا تھا اور اس میں پاکستان کو دو ارب سات کروڑ ملین ڈالر فی سہ ماہی کے حساب سے تیل فراہم بھی کیا گیا لیکن پھر سعودی عرب اور پاکستان کے درمیان تعلقات میں پیدا ہونے والی رنجش کی وجہ سے یہ سہولت معطل کر دی گئی جب سعودی عرب پاکستان کی ملائیشیا سمٹ میں شرکت سے خوش نہیں تھا۔  سعودی عرب کی جانب سے فراہمی کی گئی مؤخر ادائیگی پر 1.5 ارب ڈالر تیل کی فراہمی کی سہولت مقامی سطح پر پیٹرولیم مصنوعات کے صارفین کو ان کی قیمتوں میں کمی کی صورت میں کوئی فائدہ نہیں پہنچا سکے گی۔  آصف سومرو نے کہا اس کا کوئی فائدہ ملکی سطح پر تیل کی قیمتوں میں کمی کی صورت میں واقع نہیں ہو گا کیونکہ یہ سہولت خام تیل کی فراہمی کے لیے ہے جس کا مطلب ہے کہ یہ خام تیل مقامی ریفائنریو کو فراہم کیا جائے گا اور وہ اسے ریفائن کر کے مارکیٹ میں بیچیں گے۔  الیاس فاضل نے اس سلسلے میں کہا کہ اگر اس سہولت سے عام صارف کو کوئی فائدہ حاصل بھی ہوتا ہے تو وہ نہ ہونے کے برابر ہے کیونکہ خام تیل کے ساتھ پاکستان ریفائند پیٹرولیم مصنوعات بھی باہر کی دنیا سے منگواتا ہے اور سعودی عرب سے حاصل ہونے والے خام تیل بھی ریفائنریوں کو ملے گا جس سے ایکس ریفائنری ریٹ میں کوئی خاص اثر نہیں پڑے گا۔


Summary: نریندر مودی نے انڈیا کی سیاسی بساط پر آتے ہی روزگار، خوشحالی میں اضافے اور سرخ فیتے کے خاتمے جیسے بڑے وعدوں کی مدد سے تہلکہ مچا دیا تھا اور یہ امید ہو چلی تھی کہ وہ ملک میں قابل ذکر اصلاحات لائیں گے۔ مگر آج صورتحال اس کے برعکس کیوں ہے؟

نریندر مودی کے سات سالہ دور حکومت میں انڈین معیشت نے اپنی چمک دمک کیسے کھوئی

نریندر مودی نے انڈیا کی سیاسی بساط پر آتے ہی روزگار، خوشحالی میں اضافے اور سرخ فیتے کے خاتمے جیسے بلند بانگ وعدوں کی مدد سے تہلکہ مچا دیا تھا۔  آج سے سات برس قبل سنہ 2014 اور پھر سنہ 2019 کے انتخابات میں نریندر مودی کی جمات کو ملنے والے بھاری مینڈیٹ سے عوام میں یہ امید ہو چلی تھی کہ وہ ملک میں قابل ذکر اصلاحات لائیں گے۔  کووڈ کی وبا آنے سے قبل ماہرین نے اندازہ لگایا تھا کہ اگر حالات ٹھیک چلتے رہے تو زیادہ سے زیادہ وہ لگ بھگ 26 کھرب ڈالر تک پہنچ سکیں گے، اور اب وبا آنے کے بعد اس تخمینے میں سے دو سو سے تین سو ارب ڈالرز کی مزید کمی ہو گئی ہے۔  تازہ ترین اعداد و شمار کے مطابق بے روزگاری کی شرح گذشتہ 45 سالوں میں سب سے زیادہ دیکھی گئی جب وہ 2017-18 میں 6.1 فیصد تک پہنچ گئی۔ اور سی ایم آئی ای کی جانب سے کیے گئے سروے کے مطابق اب یہ شرح دگنی ہو چکی ہے۔  وزیر اعظم نریندر مودی کا ایک بڑا مشن تھا کہ وہ ’میک ان انڈیا‘ یعنی انڈیا میں بنائی گئی مصنوعات کے فروغ کو ترجیح دیں گے اور انڈیا کو عالمی طور پر ایک ایسے طاقتور ملک کے طور پر پیش کریں گے جہاں سرخ فیتے یعنی سرکاری اور بیوروکریٹک رکاوٹوں کو کم سے کم کیا جائے گا اور ملک کو برآمدات کا مرکز بنانے کے لیے بڑی سرمایہ کاری کی جائے گی۔  نریندر مودی کا مقصد تھا کہ وہ ملک میں صنعت و حرفت یعنی مینوفیکچرنگ کے شعبے کو اتنی وسعت دیں کہ وہ جی ڈی پی کا 25 فیصد حصہ بن جائے۔ لیکن حکومت میں سات برس رہنے کے بعد یہ حصہ 15 فیصد سے زیادہ بڑھ نہیں سکا ہے۔  معاشی ماہرین نے مودی حکومت کی جانب سے چند ایسے عوامی فیصلوں کی بھی تائید کی جن میں ملک بھر میں بیت الخلا کی تعمیر کرنا، اور غریبوں کے لیے بہت کم نرخ پر گیس اور پانی فراہم کرنا اور گھروں کے لیے قرضے دینا شامل ہے۔  نریندر مودی کے دور میں ایک بڑا کام ان کی حکومت نے یہ کیا ہے کہ وہ ڈیجیٹل ادائیگی میں عالمی طور پر ایک بڑی قوت بن کر سامنے آیا ہے۔ ان کی ’جن دھن سکیم‘ کی مدد سے ملک میں لاکھوں غریب خاندانوں کو بینک اکاؤنٹس بنانے کی سہولت میسر ہوئی ہے۔  تقریباً ہر کوئی اس بات سے اتفاق کرتا ہے کہ انڈیا کا زرعی شعبہ اصلاحات کا متقاضی ہے۔ مارکیٹ نواز قوانین کو گذشتہ برس منظور کیا گیا تھا لیکن اس کے بعد ہونے والے احتجاج کے باعث وہ سلسلہ آگے نہیں بڑھا کیونکہ کسانوں کا کہنا ہے کہ اس سے ان کی آمدنی میں کمی ہو گی۔  ماہرین کہتے ہیں کہ ان اصلاحات سے زیادہ کچھ حاصل نہیں ہو گا اور حکومت کو اس شعبے کو سودمند بنانے کے لیے زیادہ خرچہ کرنا ہو گا تاکہ یہ زیادہ منافع بخش بن سکے۔


عاصمہ شیرازی کا کالم: پیش منظر سے پہلے

نئے دور کے نئے تقاضوں میں معاشی اور سفارتی محاذ گرم رکھے جاتے ہیں، اندرونی بحران اور تقسیم سے کام لیا جاتا ہے، ریاست مخالف بیانیوں کو اُبھارا جاتا ہے جسے ہمارے ہاں ففتھ جنریشن وار فیئر کا نام تو دیا گیا مگر اسے صرف آخری پہلو یعنی میڈیا اور سماجی میڈیا سے منسوب کر کے دبانے کی کوشش کی گئی۔  ففتھ جنریشن وار فیئر کو بغور پڑھیں تو دُنیا میں لڑنے کا یہ پانچواں طریقہ ہے جو دو بدو لڑائی سے جدید اسلحے اور پھر ٹیکنالوجی تک پہنچا ہے۔ جنوری 2020 میں یورپی یونین کی ڈس انفو لیب نے 15 برسوں پر محیط ایک سو سولہ ممالک پر تحقیق شیئر کی جس کے مطابق 500 انڈین جعلی ادارے اور درجنوں این جی اوز یورپی ممالک اور اقوام متحدہ میں پاکستان مخالف بیانیے پر کام کرتی دکھائی گئیں۔ ان حقائق کو مدنظر رکھا جائے تو اس وار فیئر سے جُڑے کئی ایک عناصر اور بھی ہیں، مثلاً معاشی عدم استحکام، سیاسی استحصال اور آزادی اظہار کا فقدان۔ سنہ 2018 کے انتخابات اور پی ٹی آئی سرکار کے آئی ایم ایف سے فوری رجوع کرنے کی بجائے تاخیر نے اُس وقت بھی معاشی تجزیہ کاروں کو تشویش میں مبتلا کیا، کئی ایک نے تو کُھل کر اس رائے کا اظہار کیا کہ پاکستان کسی بھی طرح آئی ایم ایف کو درگزر کرنا افورڈ نہیں کر سکتا تھا، مگر ایسا ہوا۔  دوسری جانب خطے کی صورتحال، امریکہ کے پاکستان پر ہر لمحہ بڑھتے دباؤ کے تناظر میں وزیر خزانہ کا امریکہ سے کچھ لو اور دو کی بنیاد پر ’سیٹلمنٹ‘ کا بیان الگ خدشات کو جنم دے رہا ہے۔ وزیر اعظم نے دو ٹوک لفظوں میں امریکہ کو اڈے نہ دینے کے موقف کو دُہرایا ہے مگر اس بات کی ضمانت کیا ہے کہ موجودہ معاشی مجبوریاں کسی بڑے ’کمپرومائز‘ کا جواز نہ بنیں؟  ’ففتھ جنریشن وار فیئر سے نمٹنے کے لیے اظہار پر پابندی کی بجائے آزادی کو یقینی بنانا ہو گا اور فیصلے پارلیمان میں کرنا ہوں گے تب کہیں ان حالات کا مقابلہ ہو پائے گا‘ خطے میں ناگزیر ہوتی تبدیلیوں کو بھی مدنظر رکھنا ضروری ہے، ایسے میں ریاست کو کیا کرنا ہے؟ نئے محاذ کھولنے کی بجائے اندرونی بحران اور سیاسی تقسیم کو ختم کرنا ہو گا، سیاسی استحکام سے جُڑی معاشی پالیسیوں کا ادراک کرنا ہو گا، ففتھ جنریشن وار فیئر سے نمٹنے کے لیے اظہار پر پابندی کی بجائے آزادی کو یقینی بنانا ہو گا اور فیصلے پارلیمان میں کرنا ہوں گے تب کہیں ان حالات کا مقابلہ ہو پائے گا۔ کیا ارباب اختیار کچھ لو اور دو کے لیے تیار ہیں؟


Summary: وفاقی تحقیقاتی ادارے نے گذشتہ چند ماہ کے دوران نجی ہاؤسنگ سوسائٹیز میں بڑے پیمانے پر سرمایہ کاری کرنے والے ایسے افراد کے کوائف اکھٹے کرنے شروع کر دیے ہیں جن کا ماضی میں بڑے پیمانے پر سرمایہ کاری کرنے کا کوئی ریکارڈ موجود نہیں ہے۔

حکومت تعمیراتی شعبے میں مبینہ ممنوعہ ذرائع سے سرمایہ کاری کی تحقیقات کیوں کر رہی ہے؟

پاکستان کے وفاقی تحقیقاتی ادارے (ایف آئی اے) نے ملک کے نجی تعمیراتی شعبے میں ممنوعہ ذرائع سے حاصل ہونے والی آمدن سے کی گئی سرمایہ کاری سے متعلق تحقیقات کا آغاز کر دیا ہے۔ ایف آئی اے نے گذشتہ چند ماہ کے دوران نجی ہاؤسنگ سوسائٹیز میں بڑے پیمانے پر سرمایہ کاری کرنے والے ایسے افراد کے کوائف اکھٹے کرنے شروع کر دیے ہیں جن کا ماضی میں اتنے بڑے پیمانے پر سرمایہ کاری کرنے کا کوئی ریکارڈ موجود نہیں ہے۔ وزارت داخلہ کے ایک اہلکار نے نام ظاہر نہ کرنے کی شرط پر بی بی سی کو بتایا کہ اقتصادی امور کی وزارت نے وزارت داخلہ کے ساتھ معلومات کا تبادلہ کرتے ہوئے آگاہ کیا تھا کہ ایف اے ٹی ایف کے ارکان نے یہ معاملہ اٹھایا ہے کہ پاکستان کے نجی تعمیراتی شعبے میں ان افراد نے بھی سرمایہ کاری کی ہے جن کے مبینہ طور پر کالعدم تنظیوں کے ساتھ بلواسطہ یا بلاواسطہ تعلقات رہے ہیں۔ ایف آئی اے کے ذرائع کے مطابق ایف بی آر اور محکمہ مال کے افسران اس معاملے میں ایف آئی اے کی معاونت کر رہے ہیں اور اس ضمن میں مختلف نجی ہاوسنگ سوسائٹیز میں گذشتہ دو، تین ماہ کے دوران بڑے پیمانے پر خریدے گئے رہائشی اور کمرشل پلاٹس کی تفصیلات بھی معلوم کی جا رہی ہیں اور جن افراد نے یہ رہائشی اور کمرشل پلاٹس خریدے ہیں ان کے کوائف بھی حاصل کیے گئے ہیں۔ اسلام آباد اور اس کے جڑواں شہر راولپنڈی میں نجی تعمیراتی شعبے سے وابسطہ امجد جاوید کا کہنا ہے کہ چند روز قبل  ایف آئی اے کی ٹیم ان کے پاس آئی تھی اور ان سے ان افراد کے بارے میں معلومات حاصل کی تھیں جنھوں نے ان کے توسط سے مختلف ہاؤسنگ سوسائٹیز میں رہائشی اور کمرشل پلاٹس خریدے تھے۔ ایف آئی اے کے ایک اہلکار کے مطابق تحقیقات کے دوران کچھ ایسے نام سامنے آئے ہیں جنھوں نے اس سے پہلے اتنے بڑے پیمانے پر سرمایہ کاری نہیں کی تھی اور اس کے علاوہ ایف بی آر کے پاس بھی ان کا ریکارڈ موجود نہیں ہے۔ انھوں نے کہا کہ راولپنڈی رنگ روڈ سے متصل ہاؤسنگ سوسائٹیز میں جو حالیہ سرمایہ کاری ہوئی ہے اس کی بھی جانچ پڑتال کی جا رہی ہے کہ کہیں ان میں ان افراد یا تنظیموں نے سرمایہ کاری تو نہیں کی جن پر شدت پسند تنظیموں کو مالی معاونت فراہم کرنے کا الزام ہے۔ بی بی سی سے بات کرتے ہوئے انھوں نے کہا کہ اس شعبے سے وابستہ افراد نے حکومت کو اپنے تعاون کی یقین دہانی کروائی ہے۔ انھوں نے کہا کہ نجی ہاؤسنگ سوسائٹیز میں اگر کوئی مشکوک ٹرانزیکشن ہو تو اس بارے میں ایف بی آر کے حکام پہلے ہی آگاہ ہوتے ہیں کیونکہ کسی بھی پلاٹ کی خرید و فروخت کے سلسلے میں ایڈوانس ٹیکس جمع کروایا جاتا ہے۔